Zaposleni i mogućnost obavezne vakcinacije | Otvorena Vrata Pravosuđa\nblogoviTemeOstaloZaposleni i mogućnost obavezne vakcinacije\nDragiša Ćalić - Pravni savetnik Komiteta pravnika za ljudska prava YUCOM\nIzvor fotografije: Mehmet Turgut Kirkgoz / Unsplash\nDugotrajna i za sve iscrpljujuća borba sa korona virusom još uvek traje. Međutim, za razliku od prošle godine kada su maske i distanca bile gotovo jedina zaštita, sada smo ušli u novu fazu. U onim zemljama koje su obezbedile vakcine za veliki broj građana, pre par meseci počela je masovna vakcinacija širom sveta. Srećom, u Srbiji, do sada, vakcina ima dovoljno za sve koji žele da se vakcinišu.\nOd početka epidemije, upoznavajući virus i opasnost koju nosi, vakcine smo mogli samo da priželjkujemo. Sada su nam napokon dostupne, ali ne vakcinišu se svi. U okolnostima obezbeđenih dovoljnih količina vakcina, dok su lekari iz crvenih zona na izmaku snaga, a broj zaraženih svakodnevno raste, mnoge i u svetu i kod nas čudi slab odziv naših građana pozivu za vakcinaciju. Ovih dana sve je više aktuelno pitanje da li imunizacija protiv COVID-19 može biti obavezna, kao i za koje kategorije građana, obzirom da Zakon o zaštiti stanovništva od zaraznih bolesti načelno predviđa mogućnost obavezne vanredne imunizacije za sva lica, odnosno za određene kategorije lica, ako se utvrdi opasnost od prenošenja zarazne bolesti i ispune određeni zakonom predviđeni uslovi.\nNa društvenim mrežama su se pojavile informacije kako poslodavci stimulišu zaposlene da se vakcinušu. Logično je da poslodavac koji ne želi da mu epidemija pokuca na vrata, desetkuje broj zaposlenih na najmanje četrnaest dana, načini štetu i ugrozi poslovanje, nastoji da stvori zaštitu od epidemije u radnom kolektivu. Pitanje je da li poslodavac može da ide obrnutim putem? Da ne stimuliše vakcinaciju zaposlenih slobodnim danima, olakšicama, novčanim nagradama i sličnim, već da uslovljava zaposlene vakcinacijom, odnosno da „stimuliše“ zaposlene pretnjom privremenog udaljenja sa rada bez naknade zarade, novčanim kažnjavanjem, opomenom sa najavom otkaza, pa čak i pretnjom otkazom ugovora o radu.\nAko posmatramo mogućnosti sankcionisanja zaposlenih po Zakonu o radu, to nije moguće. Zakon precizira razloge za otkaz i druge sankcije među kojima nema onog pod koji bi moglo da se podvede odbijanje vakcinisanja.\nNemogućnost da se vakcinacija uslovi sankcijama prema zaposlenom ipak ne važi za zdravstvene radnike, budući da je Zakon za njih već odredio obaveznost vakcinacije za određene zarazne bolesti. Zato se postavlja pitanje da li će biti uvedena obavezna imunizacija zdrastvenih radnika i protiv ove bolesti?\nNajveću žrtvu u borbi protiv pandemije nesumnjivo su podneli upravo zaposleni u zdravstvenim ustanovama. Teško da ćemo ikada biti u mogućnosti da shvatimo kroz šta sve prolaze u doba pandemije, posebno medicinari koji rade u crvenim kovid zonama. Zbog toga zbunjuju podaci da se vakcinacija među zaposlenima u zdravstvu sprovodi tempom koji je ispod svih očekivanja i to ne zbog nedostatka vakcina. Šta znamo do sada? Vakcine, po prvim istraživanjima, štite od težih oblika oboljevanja i usporavaju širenje zaraze. Očekivalo se da će zdravstveni radnici biti među prvima koji će poželeti da sve ovo što pre nestane. Da se skafanderi skinu, da se neodlasci u toalet po 12 sati i isto toliko sati bez hrane i vode zamene normalnim radnim vremenom i aktivnostima, koje su same po sebi i pre epidemije bile prenaporne. Da se spavanje po iznajmljenim sobicama u Batajnici ili gde sve ne, zameni odlascima kući gde ih čekaju najmiliji koje će moći da zagrle bez straha da ih ne zaraze, a put do toga je masovna vakcinacija što pre.\nTrenutno, epidemiološka situacija je takva da država koja gubi trku sa vremenom zbog slabog odziva, razmišlja o uvođenju obavezne vakcinacije zaposlenih zdravstvenih radnika, kako u javnom, tako i u privatnom sektoru i sve češće se čuju različite izjave na tu temu od strane predstavnika vlasti.\nTačno je da Ustav Republike Srbije predviđa nepovredivost fizičkog integriteta. Takođe i Zakon o zdravstvenoj zaštiti kao jedno od načela predviđa nepovredivost fizičkog integriteta, ali isti zakon predviđa i da je pojedinac dužan da čuva sopstveno zdravlje i zdravlje drugih ljudi. S druge strane osnovni postulat prava jeste da svako može svoja prava da koristi dok god time ne ugrožava drugog.\nPrethodno navedeno konkretizovano je u pomenutom Zakonu o zaštiti stanovništva od zaraznih bolesti, koji predviđa konkretne slučajeve obevezne imunizacije, te između ostalog, propisuje obaveznu imunizaciju lica zaposlenih u zdravstvenim ustanovama protiv određenih zaraznih bolesti. Dalje, propisuje da se obavezna imunizacija naređuje aktom ministra, u skladu sa preporukama SZO (koja ne propušta da istakne značaj vakcinacije), na predlog Zavoda (za javno zdravlje) uz saglasnost Komisije (Republičke stručne komisije za zaštitu stanovništva od zaraznih bolesti).\nDakle, zakonski osnov postoji. Uprkos obavezi države da svakom građaninu omogući nesmetano vršenje svog prava da bira da li će da se vakciniše ili ne, zvuči razumno da ovo pravo ipak treba da bude ograničeno u slučajevima epidemije, posebno za zaposlene u zdravstvu. Iako građanin-zaposleni ima apsolutnu slobodu u izboru, isto tako je u obavezi da snosi odgovornost za posledice svog izbora da li će da se vakciniše ili ne.\nMeđutim, mora se jasno istaći i da je država propustila da značajnije objasni značaj i prednosti vakcinacije i istovremeno jasno i otvoreno ukaže na sve eventualne negativne pojave, pa je ostavljen prostor da se javi nepoverenje i otpor prema vakcinaciji. Nije dovoljno objašnjeno ni da li je imunizacija, za koju srećom trenutno imamo resurse, jedini izlaz iz haosa koji je pandemija izazvala, kao ni da li je nastavak ovakve epidemiološke situacije moguć bez značajnih posledica po sve segmente društva, ne samo na ekonomiju zemlje, već posebno po zdravstveni sistem, odnosno zdravstvene radnike koji preko svojih udruženja upozoravaju da su na izmaku snaga.\nMoguće rešenje ovog problema, pored aktivne promocije neophodnosti imunizacije, jeste i u obaveznoj vakcinaciji zdravstvenih radnika, ali bi to ipak trebalo da bude krajnja mera. Njihova odgovornost, profesija i briga za pacijente trebalo bi da budu dovoljni razlozi da zaštite pre svega sebe, a onda i druge. Tako bi poslali jasnu poruku stanovništvu o značaju vakcinacije za što brže vraćanje normalnom životu, a s druge strane značajno bi zaštitilo kako zaposlene u zdravstvu, tako i pacijente i time doprinelo zaštiti zdravstvenog sistema zemlje koji je u ovom trenutku možda najvažniji resurs koji imamo i koji moramo da sačuvamo.\nNa kraju, s obzirom na to da obaveza nikad ne ide bez pretnje određenim sankcijama, ostaje pitanje kako bi obavezna vakcinacija bila prihvaćena od strane onih koji su ionako previše dali u proteklih godinu dana i da li bi eventualna negativna reakcija zdravstvenih radnika na izbor vakcina ili zaprećena kazna dodatno ugrozili već urušeni zdravstveni sistem.


Derventa obezbijedila dodatni prostor za “kovid” bolnice: Liječenje zaraženih u porodilištu - GraniceDoboja.info\nDerventa obezbijedila dodatni prostor za “kovid” bolnice: Liječenje zaraženih u porodilištu\nDERVENTA – Kako bi smanjili pritisak na zdravstvene ustanove kojima odavno prijeti kolaps, jer je iz dana u dan potreban krevet više za zaražene koronom, u su Derventi spremili dnevnu “kovid” bolnicu u bivšem porodilištu.\nRast broja zaraženih proteklih dana upalio je alarm i u Derventi, zbog čega se najmlađi grad u Srpskoj sprema za teži scenario.\n– Evidentan je porast broja zaraženih, u prosjeku deset ili 12 na dnevnom nivou, a osim toga, jedan broj građana ima lakši oblik bolesti, liječe se kod kuće i ne dolaze u Dom zdravlja. Dnevna “kovid” bolnica koju spremamo u prostorijama nekadašnjeg porodilišta je nužno zlo, ukoliko broj zaraženih sa teškom kliničkom slikom krene naglo uzlaznom putanjom – kazao je direktor derventskog Doma zdravlja Mirko Šaran i dodao da će na raspolaganju biti 20 kreveta.\nDa su dodatni kapaciteti neophodni potvrđuju i iz dobojske Bolnice “Sveti apostol Luka”, kojoj gravitira Derventa, a u kojoj se liječi 128 pacijenata.\n– Zbog kontinuiranog povećanja hospitalizovanih pacijenata angažovani su smještajni kapaciteti Odjeljenja neurologije, a prošle sedmice i smještajni kapaciteti Odjeljenja za urologiju, čime smo dobili 100 novih kreveta – rekao je direktor dobojske bolnice Mladen Gajić i naglasio da je razgovarano da se čitava zgrada internog odjeljenja preseli i da se sve službe reorganizuju ukoliko za tim bude potrebe, piše glassrpske.com.\nPRETHODNI POST Previous post: Od četvrtka ublažene mjere: Dozvoljava se rad fitnes centrima i priređivačima igara na sreću u Srpskoj\nSLJEDEĆI POST Next post: NUDE PONOVO DEO DOMA JNA! Grad Doboj pokušava treći put da proda deo vojne imovine RS u strogom centru


Italija: Virus i ratna retorika\nTanjug 30. decembra 2020. 11:17\nRIM – Italijanski dnevni list leve orjentacije „Il Manifesto“ kritički i sa ironijom piše o rečniku koji dominira u italijanskim medijima u tekstovima o pandemiji i o anti-kovid vakcini.\nPrema pisanju lista, u člancima, ali i javnom govoru, preovlađuje ratna retorika – „virus je neprijatelj koga treba poraziti“, „vakcina koju čuva naoružana vojska“, „napad iz Kine“, „oružje protiv zaraze“ i slično, dok najava simboličnog početaka vakcinacije asocira na mitsko savezničko iskrcavanje u Normandiji i pobedu nad fašizmom.\nAutor članka Albereto Leis citira kolegu, direktora dnevnog lista „La Republika“, Mauricija Molionari, koji Fajzerovu vakcinu tumači kao pobedu „američko-evropskih laboratorija“, zahvaljujući čemu Zapad može de ojača svoju ulogu na globalnoj sceni.\nTakva poređenja su „smešna i iritantna“, tvrdi autor članka u „Il Manifestu“ i postavlja retoričko pitanje – da li je objektivno i naučno utemeljeno proglasiti superiornist naše nad vakcinama koje su kostruisane u laboratorijama u Rusiji i na Kubi?\n„Čak ni ova globalna pandemija nije uspela da nas sačuva od antičke logike ‘prijatelj-.neprijatelj’, sa kojom se interpretira realnost i pretvara u politiku“, zaključuje novinar.\nKrijumčarima kokaina iz Holandije višegodišnje kazne zatvora\nEU lideri večeras o vakcinaciji, ”pasošima”, Zapadnom Balkan\nKovaks: Isporuka 1,8 mlrd. vakcina za 92 zemlje u toku…\nObjavljen snimak tajnog Putinovog dvorca, ima 40 miliona…


Rusija i SAD razgovaraće u septembru o postavljanju raketnog štita u Evropi\nSjedinjene Države i Rusija su se saglasile da održe specijalne razgovore na nivou kabineta, da bi rešile spor oko američkih planova da stacioniraju elemente raketnog odbrambenog sistema u centralnoj Evropi. Rusija, kako izveštava novinar Glasa Amerike Dejvid Golast, tvrdi da bi se američkim planom potkopala strateška odbrana Mosvke.\nVisoki funkcioner Stejt departmenta kaže da državni sekretar Kondoliza Rajs i sekretar za odbranu Robert Gejts, treba u septembru da se sastanu sa svojim ruskim kolegama da bi pokušali da ublaže tenzije izmedju dve zemlje oko američkog raketnog odbrambenog štita.\nRusija je oštro protestovala zbog plana administracije predsednika Buša da postavi raketne presretače u Poljskoj i radarske sisteme u Češkoj Republici. Taj sistem ima za cilj suprostavljanje eventualnom raketnom napadu iz Irana ili drugih bliskoistočnih, kako je rečeno, ”otpadničkih država“.\nRuski predsednik Vladimir Putin, koji tvrdi da bi američki sistem mogao da osujeti rusku strategijsku raketnu odbranu, prošle nedelje je dolio ulje na vatru rekavši da bi Moskva, u tom slučaju, suspendovala svoje učešće u sporazumu zaključenom nakon okončanja Hladnog rata, kojim se ograničavaju konvencionalne snage u Evropi.\nU razgovoru sa novinarima, pomoćnik američkog državnog sekretara za Evropu i Evroaziju Daniel Frid, rekao je da su se Sjedinjene Države saglasile sa ruskim predlogom za neuobičajeni sastanak dva plus dva - odnosno susret ministara odbrane i inostranih poslova dve zemlje, planiran za septembar. On je rekao da bi ti razgovori mogli biti prošireni kako bi u njima učestvovali i savetnik za nacionalnu bezbednost u Beloj kući, Stiven Hedli i njegov ruski kolega Igor Ivanov. Administracija predsednika Buša ističe da plan da se postavi raketni obrambeni štit u Poljskoj ne bi ni na koji način mogao da se suprostavi ogromnom ruskom arsenalu dugometnih strategijskih projektila. Administracija takodje odbacuje ideju Moskve da su elementi planirani za Poljsku i Česku Republiku preteča većeg antiraketnog sistema.\nDanijel Frid, koji je bio u pratnji sekretara za odbranu Gejtsa tokom prošlomesečne posete Moskvi, rekao je da je ruska zabrinutost izgleda zasnovana na nesporazumu u vezi sa ograničenjima i sposobnostima ovog zamišljenog sistema. On je naglasio da administracija predsednika Buša iskreno nastoji da ublaži zabrinutost Rusije, pa čak poziva Moskvu da i učestvuje u tom programu:\n”Naš odgovor je da ponudimo saradnju Rusima, bilateralno preko Saveta NATO - Rusija i da budemo transparentni u svemu što činimo. To je pravi odgovor. Delimično zbog toga što ozbiljno želimo saradnju sa Rusima, ali to ne bi bio ustupak Moskvi, jer je u suštini dobro da saradjujemo sa njima. Ozbiljno iznosimo tu ponudu i nastavićemo da nudimo saradnju. Naše ponude još uvek važe.“\nFrid je rekao kako veruje da se protivljenje raketnom odbrambenom sistemu u drugim delovima Evrope ublažava, zahvaljujući američkoj kampanji da se objasni svrha zamišljenog sistema i opasnost od strane Irana. On je takodje rekao da očekuje da će se vremenom smanjiti protivljenje u američkom Kongresu, gde je ključni pododbor ove nedelje glasao da se prepolovi zahtev administracije za više od 300 miliona dolara za taj program naredne godine. Neki članovi Kongresa su optužili administraciju predsednika Buša da pokušava da ubrza postavljanje sistema za koji nije dokazano da funkcioniše, ali je Daniel Frid rekao da je mudro početi rad na ovom programu pre nego što se pretnja od Irana materijalizuje:\n”Želimo da ovu ideju sprovedemo do vremena kad procenjujemo da bi Iran mogao da stekne tu vrstu sposobnosti. Ne bismo hteli da Teheran razvije tu sposobnost, pa da tek onda počnemo postavljanje ovakvog sistema.“\nZvanični pregovori oko ovog projekta sa Poljskom i Češkom Republikom nisu još počeli i funkcioneri Sjedinjenih Država kažu da bi postavljanje predloženog sistema moglo potrajati pet godina.\nU nedavnom svedočenju pred Kongresom, pomoćnik američkog državnog sekretara Frid, naveo je obaveštajne procene da će Iran koji, kako Sjedinjene Države veruju, pokušava da razvije nuklearno oružje, imati dugometne rakete do 2015. godine. Daniel Frid je istakao da je multinacionalna diplomatija da se Iran uveri da odustane od svog nuklearnog programa najbolji kurs i da bi ona mogla uspeti. Medjutim, on je zaključio da administracija predsednika Buša, ako ta diplomatska inicijativa ne uspe, ima odgovornost da brani američki narod i američke saveznice.


Dobojski Info - VRIJEME: Danas prohladno sa slabim padavinama\nVRIJEME: Danas prohladno sa slabim padavinama\nnedelja, 20 januar 2019 09:05\nFOTO: Dobojski Info | VRIJEME: Danas prohladno sa slabim padavinama\nU Republici Srpskoj i Federaciji BiH danas će preovladavati prohladno vrijeme sa slabim padavinama u Hercegovini, centralnim krajevima, Podrinju i u Semberiji.\nTokom dana padavine će prestati u većini krajeva, jedino će na krajnjem jugoistoku i jugu poslije podne ponovo početi padati, saopšteno je iz Republičkog hidrometeorološkog zavoda.\nNajviša dnevna temperatura vazduha od nula do tri na zapadu, na istoku i jugu od pet do devet stepeni Celzijusovih, a u višim predjelima oko minus dva.\nNa zapadu i sjeveru tokom dana duvaće zapadni vjetar, a na jugu južni i jugozapadni.\nPrema prognozi Federalnog hidrometeorološkog zavoda, slab snijeg ponegdje jutros pada u centralnim, istočnim i sjeveroistočnim krajevima, a na sjeveru Hercegovine slaba kiša.\nNa Mrakovici, u Kneževu i na Bjelašnici jutros u 7.00 časova izmjerena su minus četiri stepena Celzijusova, na Manjači i u Mrkonjić Gradu minus tri, na Han Pijesku, u Šipovu, Bugojnu, na Ivan Sedlu i Jajcu minus dva, na Sokocu, na Čemernu, u Rudom, Ribniku i Krupi na Uni minus jedan, a u Prijedoru, Zvorniku, Gacku, Novom Gradu, Bihaću, Gradačcu, Tuzli i Sanskom Mostu nula stepeni.\nU Banjaluci, Bijeljini, Doboju, Brčkom, Srpcu, Višegradu, Foči, Srebrenici, Nevesinju, Sarajevu i Livnu u 7.00 časova jutros izmjeren je jedan stepen, u Bileći dva, u Trebinju, Mostaru i Širokom Brijegu četiri, u Grudama pet i u Neumu šest stepeni Celzijusovih.\nNajviše padavina u protekla 24 časa zabilježeno je u Trebinju gdje je palo 18 litara poo metru kvadratnom, zatim u Bileći 15, Nevesinju, Gacku i na Čemernu sedam, u Novom Gradu, Mrkonjić gradu i Ribniku pet, u Doboju tri, u Banjaluci, Prijedoru, Višegradu i Rudom dva, a u Bijeljini, Foči, Srpcu jedan litar po metru kvadratnom.\nVisina snježnog pokrivača jutros na Han Pijesku iznosi 79 centimetara, na Čemernu 38, na Sokocu, na Mrakovici i u Mrkonjić Gradu 24, u Srebrenici 18, Ribniku 15, u Šipovu i Rudom 13, u Višegradu 11, u Gacku i Nevesinju 10, u Bileći devet, u Krupi na Uni sedam, u Foči četiri, u Novom Gradu i Doboju tri i u Prijedoru dva centimetra.\nViše iz ove kategorije « PUTEVI: Oprezno zbog ugaženog snijega na kolovozu u višim krajevima OSJEČANI: Donacijom priziva rode »


Poljoprivredna industrija - Rail Cargo Group\nSve proizvode poljoprivredne industrije prevozimo sigurno do Vašeg odredišta, pri čemu se bezuslovni kvalitet i stručnost podrazumijevaju.\nBriga, iskustvo i znanje su osnova za transport poljoprivrednih proizvoda. Zbog toga Rail Cargo Group sofisticiranim transportnim sistemima pruža potpunu sigurnost - i to u cijelom logističkom lancu - od planiranja do izvršenja. Bilo da je riječ o transportu, ustupanju opreme, opskrbi sirovinama ili krajnjoj distribuciji gotovih proizvoda, za svaki zahtjev imamo pravo rješenje. Preko sedam miliona tona poljoprivrednih proizvoda koji se prevoze svake godine govori o postavljanju trendova logističkog iskustva. Prednost za vas: Mreža širom Evrope koja osigurava upravljanje cjelokupnom poljoprivrednom logistikom.\nMeđunarodna poljoprivredna logistika sa specijalnim rješenjima i posebnom opremom\nSofisticirani i fleksibilni transport sirovina i gotovih proizvoda\nOrganizacija prikupljanja i distribucije\nMogućnost privremenog skladištenja\nDetaljno planirani procesi pružanja usluga u skladu sa najstrožijim zakonskim odredbama, standardima kvaliteta i industrije namirnica i stočne hrane (GMP+, HACCP)


Srpska naučnica Magdalena Đorđević osvojila 1,4 miliona evra za projekat izučavanja plazme: zaposlenje za nove mlade istraživače i mogućnost da izmeni tok svetske nauke — Ljudi inspiracija — Lovesensa.rs\nSrpska naučnica Magdalena Đorđević osvojila 1,4 miliona evra za projekat izučavanja plazme: zaposlenje za nove mlade istraživače i mogućnost da izmeni tok svetske nauke\nDr Magdalena Đorđević osvojila je najznačajniju podršku koju je jedan istraživač sa Zapadnog Balkana u oblasti prirodnih nauka ikada dobio od Evrope i to za izučavanje fundamentalnih osobina materije.\nDr Magdalena Đorđević sa Instituta za fiziku u Beogradu osvojila je prestižni evropski grant u vrednosti od 1.356.000 evra za istraživanja kvark-gluonske plazme, saoštio je 5. decembra 2016. godine Centar za promociju nauke (CPN).\nKako navodi autor teksta Slobodan Bubnjević, ovo je drugi grant Evropskog istraživačkog saveta (ERC) koji stiže u Srbiju. ERC grantovi su dostupni srpskim istraživačima jer je Srbija članica evropskog okvirnog programa za finansiranje nauke - Horizont 2020. No, oni predstavljaju samo jezgro Horizonta 2020 i nagrađuju isključivo izvrsnost, pre svega one ideje koje potencijalno mogu da promene tok svetske nauke.\nNa svetu postoji malo nadmetanja u kojima je konkurencija tako snažna. Države se u nauci mere i po tome koliko su ERC grantova dobile, a retki dobitnici iz malih država kao što je Srbija predstavljaju prave heroje modernih istraživača, kažu u CPN-u.\n„Naš projekat se odnosi na razumevanje osnovnih zakona prirode, pa samim tim nema direktnih primena u privredi", kaže dobitnica ERC granta, dr Magdalena Đorđević. "Ekonomska korist ovog projekta je da smo u zemlju doneli 1.356.000 evra bespovratnih sredstava Evropske unije. Dobar deo tih sredstava će biti iskorišćen da se zaposle naši naučnici, posebno mlade kolege, koje bi, u odsustvu ovog projekta, verovatno otišli iz zemlje".\n„Volela bih da ovaj primer bude podstrek našoj Vladi da naša nauka ima potencijal i da bi naše istraživače trebalo podržati", rekla je Đorđević, dodajući da to nažalost trenutno nije slučaj.\nIzvor: Bizlife / CPN\n(VIDEO) UPOZNAJTE NAJLEPŠE LICE BEOGRADA: U prestonici možete uživati i na +40, a ovo mesto je PRAVO LJUBAVNO GNEZDO!


Dodik i Vučić razgovarali o Oriću: Pretnje ojačavaju uverenje da RS mora da se brani - Sputnjik Srbija\n10:15 15.07.2018 (osveženo 10:44 15.07.2018) Preuzmite kraći link\nPredsednik Srbije Aleksandar Vučić izrazio je danas nadu da ćemo, i pored izjava pojedinih nekadašnjih bošnjačkih ratnih vođa, uspeti da sačuvamo mir, stabilnost i da će svim građanima, bez obzira na nacionalnu pripadnost, budućnost biti mir, a ne sukobi i ratovi. Dodik kaže da Orićeve pretnje ojačavaju uverenje da RS mora da se brani.\nVučić je, nakon razgovara sa predsednikom RS Miloradom Dodikom, rekao da mu je sagovornik preneo zabrinutost.\n„Upoznao sam Dodika da završavamo planove izgradnje auto-puta, povezivanje Beograd-Zagreb do mosta na Rači i rekli smo da zajedničke stručne službe dogovore gde će biti izgrađen most, a Srbija ima dovoljno novca da izgradi put do njega. Smatramo da će koštati 100 miliona evra. Mi u nivou od dve godine pokrivamo te troškove iz budžeta. Srbija hoće što pre da poveže svoju teritoriju sa teritorijom RS i BiH. Mislimo da je to važno, kao i da su u prethodnom periodu od Josipa Broza zapostavljene putne komunikacije između Beograda i Banjaluke, Beograda i Sarajeva, ali i neki drugi putni pravci, kao prema Temišvaru i Bukureštu. Naše je da ubrzamo i napravimo sve što možemo da ljudi te puteve dobiju, jer kada dođu putevi, dolaze i investitori, a time i bolji život“, objasnio je on.\nObavestio je Dodika o radu na projektnoj dokumentaciji Požega—Kotroman, dodajući da moramo da znamo šta tačno i gde tačno BiH, odnosno RS, želi povezivanje, ali je to na dogovoru Sarajeva i Banjaluke.\nTakođe je preneo da je sa Dodikom dogovorio da obavesti javnost i građane koji su nekada živeli u Republici Srpskoj Krajini i drugim delovima sadašnje Hrvatske koji su proterani i izbegli sa ognjišta, oni čiji preci ili potomci su pobijeni u zločinačkoj akciji „Oluja“, da ćemo ove godine obeležiti stradanje 4. avgusta u Bačkoj Palanci.\n„Svake godine menjamo mesto održavanja skupa, dogovaramo se zajednički. I uvek su to mesta koja su raširenih ruku uz veliko gostoprimstvo i tugu dočekala srpske građane koji su morali da napuste vekovna ognjišta“, rekao je Vučić.\nDodao je i da će Srbija i Srpska zajedno obeležiti 100. godišnjicu pobede u Prvom svetskom ratu, te da komisije zajedno rade na organizaciji važnih događaja kojima bi srpsko rukovodstvo prisustvovalo u Banja Luci, kao i zvaničnici RS u Beogradu.\nPredsednik je naznačio da se mi ponosimo istorijom, učešćem i pobedama u Prvom i Drugom svetskom ratu i podvukao da su ogromne žrtve koje je podneo naš narod zapadno od Drine i u Srbiji u tim ratovima i da je malo naroda koji proporcionalno broju stanovnika mogu da se diče takvom hrabrošću, borbenošću, ponositim stavom i željom da pobede one koji su želeli da vladaju svetom, namećući svoju volju.\nNa sastanku je bilo reči i o nastavku obrazovne, kulturne i svake druge saradnje i pohvalio je to što će nastavni program za đake u osnovnim školama u Srbiji i Srpskoj biti sličan, jer je, kaže, važno da deca znaju i nacionalnu istoriju i nacionalnu geografiju i kako i na koji način srpski narod tretira pojedine istorijske događaje.\nTo je najbolji mogući ugao i u skladu je sa Zakonom o specijalnim vezama i Dejtonskim sporazumom i na to ne samo da imamo pravo, već nam je to i obaveza, zaključio je Vučić.\nDodik: Orićeve pretnje ojačavaju uverenje da RS mora da se brani\nPretnje Nasera Orića samo ojačavaju naše samopouzdanje i uverenje da Republika Srpska mora da se brani svim raspoloživim sredstvima i mi to činimo svakog dana jačajući njenu komponentu i snagu, kazao je Dodik.\n„Orić je definitivno zločinac za kojeg se vezuje mnogo zločina, te je on zbog svojih nedela prema srpskom narodu omražen među Srbima“, kazao je Dodik nakon sastanka sa predsednikom Srbije Aleksandrom Vučićem u Beogradu na zajedničkoj konferenciji za medije i dodao da je Srpska opredeljena za mir, ali da neće dozvoliti napade.\n„Predsednika Vučića sam upoznao sa atmosferom u BiH koja je generisana izjavama i pretnjama Nasera Orića i mislim da je to deo njegove frustracije i želim da mu poručim da Srpska neprikosnoveno može da se brani, a pogotovu od takvih ološa kao što je on. Njegove izjave su uznemiravajuće za naš narod, ali nas okupljaju u uverenju da moramo da održimo kolektivitet i da su institucije Srpske spremne da odgovore takvim pretnjama“, kazao je Dodik.\nNaveo je da će se bilo koji pokušaj ugrožavanja Srpske odvijati u atmosferi napada na Republiku Srpsku i zahvalio se predsedniku Vučiću na jasnom stavu koji je izražen mnogo puta do sada, a koji je vezan za to da Srbija više nikada neće dozvoliti „Oluje“ i slično tome prema srpskom narodu, gde god se nalazio.\nDodao je da je u slučaju napada predsednika Srbije Aleksandra Vučića u Potočarima policija Srpske dokumentovala sve učesnike u tom događaju, ali da institucije na nivou BiH ne žele to pitanje da reše.\nNavodeći da je sa Vučićem razgovarao i o Kosovu i Metohiji, Dodik je kazao da Srpska podržava Srbiju po tom pitanju.\n„Ljudi u Srbiji moraju da primete koliko je važno dostignuće vezano za zajednicu srpskih opština na KiM. Imajući u vidu da se izbegava implementacija tog sporazuma, to govori koliko je to važno i koliko je bitno za srpski narod u tim opštinama“, kazao je Dodik.\nDodao je da je Srpska opredeljena za povezivanje pitanja Srpske i KiM, te da srpski narod koji živi u Republici Srpskoj smatra da ima pravo na svoju potpunu autonomiju i što veći stepen povezanosti sa Srbijom na svim poljima.\n„Mi ne želimo da ugrožavamo mir, niti mi o tome razgovaramo, mi želimo samo da ojačamo naše veze. Jasna nam je pozicija Srbije oko Dejtonskog sporazuma i podrške celovitosti BiH i u tom pogledu mi vidimo korektan pristup Srbije koji nam olakšava da možemo da vodimo naše politike na način poštovanja Dejtonskog sporazuma“, kazao je Dodik.\nNavodeći da se vremena menjaju i da nije danas isto kao pre 10 ili 20 godina, Dodik je naveo da je Srpska legitimisala svoja prava vezana za Dejton i Ustav i istakao da su mnoga prava prekršena, te da mnoga moraju biti revidirana.\nVažno je i predstavlja zadovoljstvo to što poslednjih nekoliko godina važne datume obeležavamo zajedno sa Srbijom, kazao je Dodik govoreći o ovogodišnjem obeležavanju stradanja srpskog naroda 4. avgusta koje će biti održano u Bačkoj Palanci i dodao da to predstavlja veliku stvar za srpski narod i doživljava se i kao pitanje integriteta srpkog naroda u celini.\nGovoreći o projektima sa Srbijom, Dodik se zahvalio Vučiću na pažnji koju pruža projektima u Srpskoj, u kojoj je zahvaljujući pomoći Srbije u poslednje vreme u srpskim opštinama u BiH urađeno dosta projekata, kako u vrtićima, Srpskoj pravoslavnoj crkvi, kao i komunalni projekti.\n„Najznačajniji projekat koji želimo da rešimo jeste put Banjaluka — Beograd i na tome radimo. Drago mi je da se napreduje na tom planu. Ostalo je da se dogovori tačka na Savi ili Drini i da u tom pogledu operativno nastavimo da radimo. Kada je u pitanju auto-put od Sarajeva, mi i dalje ostajemo privrženi pravcu Višegrad — Istočno Sarajevo“, kazao je Dodik.\nDodik, Vučić, Srbija


Lavrov: U Belorusiju stiglo oko 200 ekstremista, obučenih u Ukrajini - Sputnjik Srbija\n13:08 02.09.2020 (osveženo 13:46 02.09.2020) Preuzmite kraći link\n„Postoje potvrđene informacije da se takve (destruktivne) aktivnosti vode sa teritorije Ukrajine. Tamo su aktivne i (organizacija) 'Trozubac Stepana Bandere', postoji i S14 (organizacija ukrajinskih nacionalista), nacionalni korpus, Desni sektor (zabranjen u Rusiji). Sve te strukture su aktivno uključene u izazivanje radikalnih akcija u Minsku i drugim beloruskim gradovima“, objasnio je Lavrov.\n„Belorusija se možda prvi put suočila sa ozbiljnom opasnošću od destabilizacije, što se odvija uz energične intervencije spolja. Osuđujemo taj pritisak koji sada niz stranih država pokušava da izvrši na zakonite vlasti Belorusije, istovremeno otvoreno podržavajući opoziciju“, rekao je Lavrov na pres-konferenciji nakon sastanka sa beloruskim kolegom Vladimirom Makejom.\nLavrov je upozorio da će Moskva kategorički suzbijati pokušaje organizovanja provokacija u Belorusiji.\n„Oni koji pokušavaju da po svaku cenu izazovu nerede, kršenje zakona, oni odlično znaju da će ih takav nacionalni dijalog ostaviti na margini istorije. Zbog toga oni i pokušavaju da svedu sve na ekstremističke provokacije, pokušavaju da isprovociraju policiju...Mi ćemo kategorički suzbijati takve pokušaje, tim pre pokušaje da se iskoriste multilateralne strukture u kojima učestvuju Rusija i Belorusija za takve provokacije“, poručio je Lavrov.\n„Beloruskom rukovodstvu se nameću sumnjive ideje o posredovanju, uključujući i liniju OEBS-a (Organizacija za evropsku bezbednost i saradnju), koji i sam prolazi kroz duboku krizu i kome je neophodna reforma i koji se pokazao nesposobnim da izvršava svoje obaveze i da obezbedi međunarodno posmatranje izbora“, istakao je šef ruske diplomatije.\nMoskva i Minsk će odgovoriti na pokušaje da se Belorusija „otrgne“ od Rusije\nMoskva i Minsk će dostojanstveno i odlučno odgovoriti na pokušaje da se Belorusija „otrgne“ od Rusije, upozorio je ruski ministar spoljnih poslova.\n„Kada oni, koji pokušavaju da zakomplikuju situaciju u Belorusiji, oni koji godinama pokušavaju da nespretnim koketiranjem sa Minskom otrgnu Belorusiju od Rusije, potkopaju osnove funkcionisanja Saveza Rusije i Belorusije – njima ćemo dostojanstveno, čvrsto odgovoriti činjenicama, zahtevima da odustanu od bilo kakvog mešanja u unutrašnje poslove te zemlje i polazeći od toga da se bilo kakvi problemi moraju rešavati na osnovu ustava Republike“, rekao je Lavrov.\nPrema njegovim rečima, Rusija smatra da su predsednički izbori u Belorusiji validni, što je i potvrdio nedavno ruski predsednik Vladimir Putin, i nada se da će se situacija u zemlji stabilizovati putem dijaloga, poštujući Ustav Belorusije i zakon.\n„Smatramo da je inicijativa predsednika Belorusije Aleksandra Lukašenka o održavanju ustavne reforme veoma obećavajuća. Verujemo, a i naši kontakti sa beloruskim prijateljima to potvrđuju, da takav politički proces može postati korisna platforma za nacionalni dijalog i može doprineti prevazilaženju aktuelne situacije i obezbediti normalizaciju situacije i stabilizaciju društva“, istakao je šef ruske diplomatije.\n„Ne želim da dajem nikakve ocene, ali neka imena sa tog spiska, koji je objavljen kao sastav Koordinacionog saveta, su nam poznata. Jedan broj tih imena povezujemo sa pojedincima koji se zalažu za kulturni raskid sa Rusijom, za korišćenje parola belorusizacije u cilju ograničavanja ruskog jezika“, naglasio je ruski predsednik.\nprotesti, Rusija, Belorusija


Verzija na dan 1 januar 2015 u 00:30\n→Opća imunogenetička svojstva krvnih antigena\nVerzija na dan 31 decembar 2014 u 22:07 (uredi)\nVerzija na dan 1 januar 2015 u 00:30 (uredi) (poništi)\n(→Opća imunogenetička svojstva krvnih antigena)\n*U nasljeđivanju krvnih grupa nema komplikacija uzrokovanih drugim genima koji imaju nerazlučivo slične efekte, kao što je to čest slučaj sa nasljeđivanjem kongenitalnih anomalija, npr. Prisustvo antigena ''A'' ili ''B'', naprimjer, također je uvijek rezultat aktivnosti istih alelogena, jer ne postoji neki drugi gen čiji bi produkt također reagovao sa ''anti–A'' ili ''anti–B''.\n*Generalno gledajući, među genetičkim determinatorima krvnih grupa poznatih sistema nema odnosa [[recesivnost|dominantnosti – recesivnosti]]. Dosadašnja iskustva pokazuju da se obično otkrije [[alel|alelomorfni par]] koji određuje prisustvo dva različita antigena na [[eritrocit]]ima, nakon čega se, relativno brzo, detektiraju i odgovarajući anti[[serum (krv)|serim]]i koji sa njima reaguju. Eritrociti svakog [[homozigot]]a isključivo reagiraju ([[Imunologija|aglutiniraju]]) samo sa jednim – specifičnim antiserumom (ali ne i sa drugima!). Istovremeno, eritrociti [[heterozigot]]a ([[genotip]]a sa dva različita alela), reagiraju sa oba antiseruma. Prema tome, ako su nam dostupna oba antiseruma, serološkim testovima, može se pouzdano odrediti genetička konstitucija svake individue.\n*Respektirajući sve pomenute činjenice, veoma je bitno permanentno prisustvo svijesti da očita jednostavnost naljeđivanja [[krv]]nih grupa ponekad može i zavarati – unijeti konfuziju i obmane, kako u istraživačkoj tako i u dijagnostičkoj praksi. Takve komplikacije se javljaju sporadično, ali i kontinuirano, a sa mogućim teškim posljedicama po [[zdravlje]] [[pacijent|pacijenata]], u [[transfziologija|transfuzijskim]] i [[transplantacija|transplantacijskim]] tretmanima.\nPreuzeto iz "https://bs.wikipedia.org/wiki/Posebno:MobileDiff/2509616"


Obveznici zbog krize odgodili 48,3 miliona eura duga – Bankar.me\nSeptember 27, 2021 Članci, CRNA GORA, FINANSIJE, SVE VIJESTI Leave a comment\nViše od 11.000 poreskih obveznika odgodilo je svoje obaveze vrijedne 48,3 miliona eura tokom prošle i ove godine zbog krize izazvane pandemijom Covid-19, rečeno je Dnevnim iz Uprave prihoda i carina.\nNa osnovu programa mjera podrške privredi i građanima, prethodna i aktuelna vlada donijele u tri navrata – krajem marta i maja 2020. i sredinom februara ove godine – na osnovu kojih su zainteresovani mogli da odgode plaćanje poreskih i neporeskih potraživanja koje su pod ingerencijom ove institucije, na čijem je čelu Aleksandar Damjanović.\n„Za prevazilaženje ekonomske krize, od početka pandemije je 11.383 obveznika odgodilo svoje obaveze u iznosu od 48,3 miliona eura. Na taj način omogućeno im je izmirivanje potraživanja u najviše 24 mjesečne rate”, precizirali su iz Uprave.\nIzrazili su očekivanja da će se epidemiološka situacija stabilizovati, što će direktno uticati i na oporavak privrede. Takođe, smatraju da će svi poreski obveznici „pokazati visok stepen dobrovoljnog poštovanja poreskih propisa u izmirivanju poreskih obaveza”. U suprotnom, Uprava najavljuje da će nastaviti s prinudnom naplatom do naplate potraživanja, što može uključivati i pokretanje stečaja.\nOd početka godine do 20. septembra, Uprava je u bruto iznosu već naplatila skoro 1,358 milijardi eura. Najveći iznosi odnose se na doprinose za socijalno osiguranje 371,53 miliona i porez na dodatu vrijednost (PDV) za robu prilikom uvoza – 355,02 miliona. Od PDV-a na domaćem tržištu slilo se 188,36 miliona, akciza 181,11 miliona, koncesija 20,6 miliona i carina 20,06 miliona eura. Kad su u pitanju porezi, od onog na dohodak građana uplaćeno je 123,94 miliona, na dobit firmi 69,70 miliona eura, na promet nepokretnosti 12,44 miliona, te na kafu 1,69 miliona eura.\n„Ostvarena naplata akciza je za 24 miliona eura ili 15,5 odsto veća nego u 2020. godini, a rast je zabilježen i kod svih vrsta akciza pojedinačno, osim na ugalj u proizvodnji. U strukturi naplate, akcize na gorivo mineralna ulja i njihove derivate iznose 121,11 miliona, na duvanske proizvode 37,89 miliona, na alkohol i alkoholna pića 12,12 miliona, na gaziranu vodu 7,21 milion i na ugalj u proizvodnji 2,72 milion eura”, precizirali su iz Uprave, uz podsjećanje da novi Zakon o akcizama, kojim bi bilo propisano i uvođenje ove vrste dažbine za proizvode od šećera, kakaoa i sladoleda, još nije usvojen.\nU Upravi su optimistični kad su u pitanju rezultati i za preostala tri mjeseca ove godine. Odličnu naplatu tokom ljetnje turističke sezone i visok stepen poreske discipline uprkos izazovima pandemije, vide kao vjetar u leđa.\n„Uprava prihoda i carina očekuje da će i posljednji kvartal 2021. obilježiti dobra naplata, te da će plan prema Zakonu o budžetu biti ispunjen. Naglašavamo da će napori naših službi biti usmjereni ka sprovođenju zakona i zaštitu javnih prihoda kontrolom visokorizičnih subjekata i sankcionisanjem svih vidova nelegalnog poslovanja”, zaključuju iz ove institucije.\nPOJMOVINaplata poreza Poreski obveznici\nPrevious Ko će dobiti koncesiju za Aerodrome Crne Gore?\nSljedeći HSBC i Standard Chartered u opasnosti od kolapsa Evergrandea\nRekordna naplata budžetskih prihoda od 135 miliona eura\nUPC: U prvoj polovini februara naplaćeno 8,5% prihoda više nego 2019.


Rusija protiv sankcija Iranu\nRuski ministar vanjskih poslova izjavio je da se njegova zemlja protivi uvodjenju sankcija protiv Irana zbog njegovog nuklearnog programa, i traži da se uloži još diplomatskih napora kako bi se riješila ta kriza.\nSergej Lavrov je novinarima o ovome govorio danas u Warshawi, gdje je doputovao radi susreta sa poljskim zvaničnicima. On je naglasio da svjetske sile treba da isprobaju sve diplomatske opcije prij e nego se odluče na uvodjenje sankcija Iranu.\nPredstavnici pet stalnih članica Vijeća Sigurnosti UN i Njemačke treba da u petak učestvuju na sastanku u Londonu i raspravljaju o ovom problemu. I sjedinjene Države i Britanija kažu da je vrijeme za uvodjenje sankcija. Tokom boravka na Srednjem Istoku, američki državni sekretar Condoleezza Rice je svjetske sile pozvala da zauzmu oštriji stav prema Teheranu.


Dim od požara u Amazoniji se vidi čak iz svemira - 26.08.2019, Sputnik Srbija\nItalijanski astronaut Luka Parmitano je sa Međunarodne svemirske stanice fotografisao dim, koji je prouzrokovan šumskim požarima u Amazoniji i prostire se... 26.08.2019, Sputnik Srbija\nsvet, vesti, amazonija, luka parmitano\n© AP Photo / Victor R. CaivanoPožari u Amazoniji besne danima\n„Dim se prostire hiljadama kilometara i nastao je zbog desetina požara koje su prouzrokovali ljudi u šumama Amazonije“, napisao je astronaut na svom profilu na Tviteru.\nUzrok požara u Amazoniji\nPovećan broj požara u Amazoniji dovodi se u vezu sa politikom predsednika Brazila Žaira Bolsonara, koji podstiče farmere da seku šume, a požare pripisuje vrućini, koja je normalna za ovo vreme.\nPredsednik je prošle nedelje optužio francuskog predsednika Emanuela Makrona za „kolonijalni mentalitet“ i težnju ličnim političkim ciljevima, a povod za to je bio predlog Makrona da se na samitu G7 razgovara o požarima u Amazoniji. Francuski predsednik je nakon toga optužio Bolsonara — da ne ispunjava klimatske obaveze.\nOd 1. januara do 21. avgusta ove godine zabeleženo je rekordnih 75.000 požara u šumama u Brazilu, dok je prošle godine zabeleženo 35.000 manje, prenosi Tanjug.\nPrema podacima od 23. avgusta — zabeleženo je više od 2.500 požara u Amazoniji.\nEkološke organizacije i istraživači kažu da su vatru najverovatnije zapalili ljudi koji su želeli da očiste zemlju, i to da bi je koristili u poslovne svrhe.


Vuk Jeremić: Narodu je dosta priče o političarima, naš cilj je da građanima bude bolje - Glas Šumadije\nNaslovna > Politika > Vuk Jeremić: Narodu je dosta priče o političarima, naš cilj je da građanima bude bolje\n01/11/2020 01/11/2020 499Ostavi komentar na Vuk Jeremić: Narodu je dosta priče o političarima, naš cilj je da građanima bude bolje\nPredsednik Narodne stranke Vuk Jeremić izjavio je da je „narodu dosta priče o političarima“ i da politika ne bi smela da bude priča o ljudima na javnoj sceni i njihovim odnosima, već o tome kako učiniti da građanima bude bolje.\nOdnosi u opoziciji danas malo koga normalnog zanimaju. Za nas koji se bavimo ovim poslom to naravno nije nebitno, ali narodu je toga preko glave, rekao je Jeremić u Knjaževcu na osnivanju Opštinskog odbora Narodne stranke.\nZato uopšte nije svejedno koliko ćemo brzo uspeti da se oslobodimo kriminalne diktature, koja ulazi u svoju ogoljenu fazu, rekao je Jeremić.\nJeremić je pozvao funkcionere, članove i aktiviste Narodne stranke da sa svojim sugrađanima širom Srbije razgovaraju i da im predstave stranački program.\nOkosnica našeg programa je ekonomija zasnovana na domaćem privatnom preduzetništvu, umesto trenutne partijsko-tajkunske privrede. Hoćemo da Srbija bude uređena kao moderna evropska država, poput Češke ili Austrije. Smatramo da je najvažniji zadatak države je da obezbedi sigurnost, red, vladavinu prava i socijalnu pravdu. Beskompromisno ćemo se zalagati za ravnopravnost i slobodu izbora i govora svih građana Srbije. I na kraju, naš izričit stav je da nikada i ni u kakvoj formi Srbija ne sme da prizna Kosovo i Metohiju kao nezavisnu državu, rekao je Jeremić.\nPitanje demokratije u Srbiji se tako podiglo i na međunarodni nivo, i međunarodna zajednica, a prvenstveno Evropska unija, odlučila je da se angažuje u dijalogu o izbornim uslovima. Srbija je danas, pored Belorusije, jedina država u Evropi u kojoj nema opozicije u parlamentu. To stanje je nenormalno i neodrživo, rekao je Jeremić.\nMi se spremamo za izbore kao da ćemo na njih izaći, a da li će se to desiti zavisiće od izbornih uslova. Do raspisivanja izbora moramo da ojačamo stranačku organizaciju tako da budemo u stanju da pokrijemo sva biračka mesta u Srbiji i odbranimo izborni rezultat“, rekao je Jeremić.\nJeremić je naveo da će Narodna stranka o eventualnom izlasku na izbore u koaliciji razgovarati kada bude poznato pod kojim će uslovima biti održani izbori i kada bude jasno „ko sa kakvim resursima raspolaže“.\n„Otvoreni smo za razgovore o saradnji, koordinaciji, možda i o koaliciji, ali u periodu pred nama nastavljamo sami i držimo se našeg slogana ’Mi držimo reč’“, rekao je Jeremić.\nTagovi: Knjaževac Narodna stranka Vuk Jeremić\nAkcija besplatne provere sluha „POBEDIMO KRIZU ZAJEDNO“


MINISTAR PAŠALIĆ: Zagarantovana cijena od 3,9 KM za kilogram žive vage :: Dešavanja u Bijeljini ::\n12. May 2021. / 03:07\nU stajama 7.000 junadi spremnih za isporuku\nVrlo je uznemirujuća činjenica da je BiH treća zemlja u svijetu po uvozu govedine iz Evropske unije. Nakon Hong Konga i Gane, BiH je treća i uvozimo oko 36.000 tona, dok ostalih balkanskih zemalja nema ni u prvih 15, istaknuo je na sjednici Vlade RS ministar poljoprivrede Boris Pašalić.\nKako smo pisali, Vlada RS prihvatila je na 44. sjednici, održanoj u Banjaluci, Informaciju o stanju u proizvodnji i plasmanu junećeg mesa u Republici Srpskoj kada je potvrđeno da će izdvojiti 2.000.000 KM za interventni otkup tržišnih viškova tovnih junadi u RS, s ciljem zaštite domaćih poljoprivrednih proizvođača.\nMinistar poljoprivrede, šumarstva i vodoprivrede Boris Pašalić, rekao je da će ova mjera biti realizovana do kraja januara 2020. godine, stoji u saopštenju na stranicama Vlade RS.\nZagarantovana cijena je 3,9 KM po kilogramu\n“Ova mjera važi samo za privredne subjekte i proizvođače iz Republike Srpske. Dakle, privredni subjekti koji otkupe junad, zakolju ili dalje trguju sa njom prema afričkim zemljama, će imati određeni podsticaj po kilogramu žive vage“, istakao je resorni ministar i dodao da je zagarantovana cijena prema proizvođačima 3,9KM po kilogramu žive vage.\nMinistar Pašalić objasnio je da je proizvodnja junećeg mesa u RS u prethodne četiri godine gotovo udvostručena.\n“Taj rast proizvodnje junetine je bio motivisan dobrim trgovinskim ugovorima sa Turskom, međutim, ove godine je taj aranžman izostao. Osim određenih sporazuma nemamo realizaciju tog ugovora“, rekao je ministar Pašalić.\nMinistar poljoprivrede naglasio je da se u stajama trenutno nalazi preko 7.000 junadi, spremnih za isporuku, koje domaći proizvođači ne mogu prodati na domaćem tržištu.\nBiH treća zemlja u svijetu po uvozu govedine iz EU\n“Takođe, vrlo je uznemirujuća činjenica da je BiH treća zemlja u svijetu po uvozu govedine iz Evropske unije. Nakon Hong Konga i Gane, BiH je treća i uvozimo oko 36.000 tona, dok ostalih balkanskih zemalja nema ni u prvih 15. To je zaista nešto čime se perspektivno moramo ozbiljnije baviti“, istakao je ministar dodajući da je saradnja sa ministrom spoljne trgovine i ekononomskih odnosa BiH Mirkom Šarovićem i ministrom poljoprivrede, vodoprivrede i šumarstva FBiH Šemsudinom Dedićem bila dobra.\n“Zaista smo se dobro razumjeli, ne mogu reći nijednu lošu riječ, ali osim razgovora i zaključaka, nema realizacije ni ugovora sa Turskom, niti mjera koji mogu proizaći iz Zakona o spoljnotrgovinskom poslovanju BiH, a koje se odnose na eventualne barijere ili mjere u vezi ograničenja uvoza tih proizvoda iz drugih zemalja“, naglasio je  Pašalić.\nMinistar poljoprivrede pojasnio je da postoji razrađen mehanizam kroz ovaj Zakon.\nPašalić: Potrebna nam je odlučnost\n“Ovaj mehanizam se stidljivo koristi. Još nismo pokazali potrebnu odlučnost, kao neke druge zemlje u okruženju, da aktiviramo te mjere i u prvi plan stavimo interese naših poljoprivrednih proizvođača, a u drugi plan interese trgovaca i poljoprivrednih proizvođača u drugim zemljama“, poručio je ministar poljoprivrede.\nPrema njegovim riječima, postoji najava da bi mogao krenuti izvoz junadi za Tursku.\n“Ako se ne desi, mi procjenjujemo da bismo u ovom dvomjesečnom periodu mogli polako da smanjujemo pritisak i tako pomognemo našim proizvođačima“, zaključio je ministar poljoprivrede.


Radojičić: Učenike upoznati sa istorijom i tradicijom | Banjaluka.net\nRadojičić: Učenike upoznati sa istorijom i tradicijom\nGradonačelnik Banjaluke Igor Radojičić ukazao je na značaj obilježavanja školske slave Sveti Sava da bi se djeca upoznala sa istorijom, tradicijom i porijeklom, koje treba da čuvaju i poštuju.\nRadojičić je, prije početka Svetosavske akademije i lomljenja slavskog kolača u Osnovnoj školi “Sveti Sava” u Banjaluci, istakao da je ovaj praznik neophodno posvetiti školstvu i upozoriti javnost na važnost obrazovanja djece.\n“Ovo je prilika da aktivnosti naših učenika posvetimo jednom od prvih prosvjetitelja i utemeljitelja pismenosti, kao i autonomne i autohtone Pravoslavne srpske crkve”, izjavio je Radojičić novinarima.\nDirektor Osnovne škole “Sveti Sava” Miroslav Popržen rekao je da ova škola tradicionalno proslavlja svoju slavu, na kojoj ugosti veliki broj gostiju.\n“Danas je u školama najradosniji dan, a učenici svake godine sa sve većom pažnjom i interesovanjem dočekuju današnji dan, pripremajući recitacije i pjesme, koje gostima uz igru i radost predstavljaju”, rekao je Popržen.


Foto: Ilustracija | Vozači u BiH unajviše problema imali sa elektronikom i motorom\nGoran Lajić 17.09.2019 08:15\nSARAJEVO, BANJALUKA - Kvarovi na motornim vozilima u BiH u prošloj godini najčešće su se odnosili na elektriku, motor i izduvni sistem.\nPrema podacima Bosanskohercegovačkog auto-moto kluba (BIHAMK), kvarovi na elektronici bili su 31,14 odsto, a na motoru i izduvnom sistemu 19,22 odsto.\nKako su rekli u BIHAMK-u, osim elektrike i kvarova u kategoriji motora i izduvnog sistema, bilo je kvarova i na upravljačkom mehanizmu 10,87 odsto, sistemu za prenos snage 8,33 odsto, karoseriji, grijanju i ventilaciji 7,87 odsto, gorivu 7,25 odsto, te je bilo i drugih kvarova sa sistemom punjenja, sistemom paljenja, sistemom hlađenja, bravama i alarmom te kočnicama.\nUpoređujući statistiku može se primijetiti određeni porast broja kvarova u kategoriji motor i izduvni sistem u odnosu na 2017. godinu, te je primijećen i porast broja kvarova u kategoriji upravljački mehanizam.\n"Uzroci kvara iz oblasti elektrike odnose se najčešće na kablove, osigurače, elektromagnetne prekidače, grijače kod dizel motora, senzora i druge. Kvarovi koji se odnose na motor i izduvni sistem mogu biti uzrokovani potrošenim vitalnim dijelovima motora, što se manifestuje povećanom potrošnjom ulja i/ili goriva, kao i lošijim performansama vozila poput snage ubrzanja, obrtnog momenta...", kažu u BIHAMK-u.\nDodaju da se na osnovu prezentovanih podataka može zaključiti da građani malo pažnje posvećuju preventivnom održavanju vozila, a rješenje toga se nalazi u povećanom nadzoru rada stanica tehničkog pregleda, izjednačavanju sistema tehničkih pregleda u oba entiteta BiH, zatim u povećanju novčanih kazni za vožnju tehnički neispravnih vozila, te obezbjeđivanju određenih olakšica za kupovinu novih vozila, posebno eko-vozila.\nU BIHAMK-u kažu da povećanje broja registrovanih vozila u BiH prati i povećanje potražnje za uslugama pomoć na cesti pa tako oni svake godine obave veći broj intervencija tehničke pomoći na cesti u odnosu na prethodnu godinu.\nMilija Radović, direktor Agencije za bezbjednost saobraćaja RS, kaže da vozači ne održavaju svoja vozila uglavnom iz dva razloga, a to su nemarnost i slaba finansijska situacija.\n"Svijest se gradi dugo, treba dosta kampanja i godina. S obzirom na to da vozači malo pažnje posvećuju preventivnom održavanju vozila, na njih se može djelovati na dva načina: tako da se razvije sama svijest kod njih, ali i represijom, odnosno naplaćivanjem kazni za tehnički neispravna vozila", rekao je Radović.\nOn je dodao da Auto-moto savez RS ima besplatne tehničke preglede tokom godine, kada građani mogu da se odazovu i izvrše besplatnu kontrolu tehničke ispravnosti.\n"U proteklom periodu se mnogo radilo na podizanju vjerodostojnosti tehničkog pregleda, što je i učinjeno, ali još nema garancije da su sva vozila ispravna. To bi mogli da unaprijede kamere i bar-kodovi koji bi trebalo da se nađu u stanicama za tehničke preglede", rekao je Radović.\nU jednoj automehaničarskoj radnji kažu da probleme sa elektronikom uglavnom imaju vozila novije generacije, dok su kvarovi na mehaničkim dijelovima karakterističniji za starija vozila.\nNa prodaju Ferrari California koji je pripadao Mihaelu Šumaheru


Jedini gol na utakmici za ekipu Slaviše Jokanovića postigao je Šarp sa bele tačke u 90. minutu. Sečivima je ovo bila peta utakmica bez poraza u nizu i sada su u gornjem delu tabele. Derbi je posle stečaja, kažnjen oduzimanjem deset bodova pa je zakovan za dno sa minus dva boda.\nI drugi srpski stručnjak u najjačoj drugoj ligi na svetu radovao se pobedi svojih pulena. Reding Veljka Paunovića savladao je Midlzbro golom Alena Halilovića u 55. minutu utakmice. Bio je to treći uzastopni trijumf ekipe sa stadiona Madejski.\nAleksandar Mitrović nastavio je golgetersku seriju. Srpski rekorder u broju golova za nacionalni tim zatreaso je mrežu Bristola u 50. minutu ali je pola sata kasnije Palmer poravnao rezultat.\nBio je to sedmi gol Mirtovića u Čempionšipšu ove sezone i on deli prvo mesto na listi strelaca sa trojicom igrača, među kojima je i Svift iz Paunovićevog Redinga.\nBOVUS VIDEO - ALEKSANDAR STANOJEVIĆ: Skandal je šta radi Zvezda


Vučić raste, opozicija pada nezaustavljivo! - Smedia\nVučić raste, opozicija pada nezaustavljivo!\n06.03.2018 | 05:47\nU Beogradu koji je oduvek važio za najveće uporište opozicionara za samo godinu dana rejting vodećih opozicionih lista pao je neverovatnih 12 procenata, dok je popularnost Aleksandra Vučića porasla za više od sedam procenata.\nNaime, izborna lista „Aleksandar Vučić - Zato što volimo Beograd” osvojila je 45 odsto glasova u Beogradu, i to bez koalicije okupljene oko SPS-a koji je dobio poverenje 6,1 odsto glasova građana.\nPre samo godinu dana Aleksandar Vučić je na predsedničkim izborima u Beogradu, uz podršku koalicije okupljene oko socijalista, osvojio 44,03 odsto glasova. Ako ovaj osvojeni procenat umanjimo za procenat podrške SPS-a, dobijamo da je rejting Aleksandra Vučića skočio za sedam procenata.\nS druge strane, rejting opozicionara ide silaznom putanjom, pa je tako lista kandidata za gradonačelnika Dragan Đilas dobila 18,8 odsto, i to...


Pedagoško psihološko savetovalište „Igrologija“ u saradnji sa Kulturnim centrom Novog Sada održaće tribinu „Koraci za prevazilaženje problema u partnerstvu i roditeljstvu“ u petak, 10. maja u 18 časova, u klubu „Tribina mladih“ Kulturnog centra Novog Sada. Na tribini će govoriti: mr Miroslava Vučetić Ćirić psiholog-psihoterapeut, trener asertivne komunikacije, Jelena Višekruna, master pedagog, dečiji integrativni psihoterapeut, trener emocionalne pismenosti i asertivne komunikacije, Dušanka Ilić, diplomirani pedagog, integrativni dečiji psihoterapeut, Višnja I. Divild Žeželj, diplomirani pedagog, dečiji integrativni psihoterapeut, trener emocionalne pismenosti i asertivne komunikacije.\nNa tribini će se kroz interaktivnu panel diskusiju sa stručnjacima razgovarati o suštinskim izazovima, problemima i krizama sa kojim se savremena porodica suočava.\nSpecifičnost tribine je u tome što ćemo se usmeriti na konkretne načine za prevazilaženje problema sa kojima se suočavaju funkcionalne porodice pa sve do onih sa kojima se suočavaju multiproblemske porodice.\nUčesnicima tribine će biti omogućeno da na potpuno anoniman način postave vrlo konkretna pitanja o poteškoćama sa kojima se suočavaju i da dobiju konkretne odgovore za svoju problematiku, što je još jedna posebnost ove tribine.\nTribina će oslikati put razvoja porodice, od partnerskog (učestali konflikti, ljubomora, preljuba, problemi u komunikaciji, seksualnost i dr) preko roditeljskog odnosa (različiti modeli vaspitanja, nedoslednost, roditeljska nemoć i dr) i brige o deci od najranijeg do tinejdžerskog uzrasta sa svom problematikom ove dobi (depresija, manjak motivacije, agresivno ponašanje, zavisnost od interneta itd).


Za saobraćaj će biti zatvorena preticajna i deo vozne trake u smeru ka Nišu, u dužini od pet kilometara i saobraćaj će se odvijati delom vozne i zaustavnom trakom.\nOd 20 časova večeras u zoni petlje „Ralja“ za saobraćaj će biti zatvorena preticajna i vozna traka desne strane autoputa u smeru Beograd-Niš.\nSaobraćaj ka Nišu će biti preusmeren u preticajnu traku leve strane autoputa, dok će se saobraćaj ka Smederevu i Požarevcu odvijati zaustavnom trakom desne strane autoputa.\nIsključenje za Požarevac iz pravca Beograda će biti zatvoreno, a saobraćaj će se usmeriti na prethodno isključenje ka Smederevu.\nRadovi će biti obezbeđeni privremenom saobraćajnom signalizacijom i opremom, navedeno je u saopštenju.


Kurs i obuka - Saznajte kako da uspostavite kvalitetan odnos sa najboljim kupcima\nSaznajte kako da uspostavite kvalitetan odnos sa najboljim kupcima - Audio verzija\nDa bi određena kompanija, koja se bavi prodajom na prvom mestu mogla da napreduje, važno je da komunikacija sa ključnim kupcima bude što bolja. Upravo to i jeste osnovna tema, kojom se bavi specijalizovani kurs i obuka - saznajte kako da uspostavite kvalitetan odnos sa najboljim kupcima, tako da svi koji su zainteresovani imaju pravo da izvrše prijavu za pohađanje nastave. Svakako da je poželjno menadžeri u sektoru prodaje da se upoznaju sa tematikom ove edukacije, ali i uopšteno svi ostali kojima je konkretna tematika iz bilo kog razloga interesantna.\nSvakog radnog dana lično u jednoj od poslovnica Obrazovnog centra Akademije Oxford, zainteresovani mogu izvršiti prijavu ili lično ili putem telefona. Isto tako je otvorena mogućnost i da svako ko želi izvrši prijavljivanje elektronski, kada bi trebalo na zvaničnu mejl adresu institucije organizatora da pošalje zahtevane podatke, a oni izuzev prezimena i imena, treba da uključuju i datum rođenja svakog kandidata, kao i broj telefona za kontakt.\nZaposleni u konkretnom predstavništvu ove institucije će kontaktirati svakog prijavljenog, a kako bi ga detaljno obavestili o dokumentima koja mora priložiti i o samom postupku upisa. Inače je pravilnikom ove institucije predviđeno da se uz obavezno lično prisustvo svakog prijavljenog mora izvršiti upis, tako da će oni blagovremeno imati sve informacije o tome.\nPraksa je da prilikom upisa svaki prijavljeni izabere na koji način će specijalizovani seminar - saznajte kako da uspostavite kvalitetan odnos sa najboljim kupcima pohađati, uzevši u obzir da se u ponudi osim onlajn i klasične edukacije, nalazi i individualna, poluindividualna i grupna nastava.\nSvako ko se odluči za klasičan tip nastave ima obavezu da u određeno predstavništvo, a koje pre toga bude lično odabrao, dođe u dogovorenom terminu, jer se nastava tamo odvija u tom slučaju.\nDruga opcija, koja je ponuđena podrazumeva praćenje nastave online, odnosno sa različitih lokacija, uzevši u obzir da se u tom slučaju časovi moraju pratiti preko interneta, to jest računara, koji će svaki kandidat pojedinačno morati da obezbedi. Ne samo da je neophodno da poseduje kompjuter, već u određenom prostoru mora imati i stabilnu internet vezu, a kako bi časovi mogli da budu nesmetano organizovani. Tim stručnjaka zaduženih za pružanje tehničke podrške zainteresovanima je dostupan u okviru svake poslovnice ove specijalizovane institucije, tako da se svako ko za tim ima potrebu njima i može obratiti, u svakom trenutku. Naglašavamo da su usluge IT stručnjaka dostupne svakome ko ima problem ili neku poteškoću tokom postupka instalacije softvera, odnosno pristupa predavanjima onlajn.\nPravilnikom ove institucije je određeno da i jedan i drugi tip edukacije mogu biti organizovani ili kroz individualnu nastavu ili u okviru poluindividualne, s tim što je ponudom obuhvaćena i grupna obuka i kurs - saznajte kako da uspostavite kvalitetan odnos sa najboljim kupcima.\nOsnovna razlika između svih njih je vezana za broj polaznika, mada se donekle i princip organizacije razlikuje.\nMoramo odmah napomenuti da grupni tip edukacije ne može biti organizovan odmah po prijavi zainteresovanih, uzevši u obzir da je naveden zahtev da najpre bude formirana grupa, posle čega se pristupa definisanju termina održavanja nastave, zatim dinamike i naravno datuma njenog početka. S obzirom na to da je u pitanju najrigorozniji tip edukacije, to je predviđeno da ovlašćeno lice određenog predstavništva ove institucije definiše i datum njenog početka i termine održavanja predavanja, ali i to u skladu sa kakvom dinamikom bi trebalo časovi da budu organizovani. Ipak, sve to kordinator za nastavu nema pravo da definiše, dok se 4 osobe najmanje u tom predstavništvu institucije organizatora ne budu zvanično prijavile. Inače je dozvoljeno prisustvo najviše osmoro ljudi u jednoj grupi, a kako bi kvalitet edukacije bio zagarantovan. Ukoliko kandidati budu imali zahtev vezano za promenu bilo kog segmenta, moraju znati da to kod grupne nastave nije dozvoljeno, već je neophodno da se oni svega navedenog u potpunosti pridržavaju.\nZnatno su fleksibilnija pravila prema kojima se organizuje i individualni i poluindividualni tip nastave, a zapravo jedan ili dvoje kandidata se u tom slučaju sa ovlašćenim licem konkretne poslovnice i sa predavačem dogovaraju kako će edukacija biti organizovana. Pored toga što će oni definisati datum početka ili poluindividualne ili individualne obuke, trebalo bi i da se usaglase i oko termina u okviru kojih će predavanja da budu organizovana, bez obzira da li je u pitanju poluindividualna ili individualna edukacija.\nU slučaju da nadležni u nekoj kompaniji imaju potrebu određeni broj svojih zaposlenih da edukuju u konkretnoj oblasti, na raspolaganju im je korporativni kurs i obuka - saznajte kako da uspostavite kvalitetan odnos sa najboljim kupcima. U toj varijanti, dozvoljeno je i da nadležni u određenom preduzeću zahtevaju da njihovi zaposleni nastavu pohađaju u matičnoj kompaniji, ali ako za to postoje određeni uslovi, a sa kojima će oni prethodno da budu upoznati. Bitno je napomenuti da će se organizator, odnosno ovlašćeno lice jedne od poslovnica te institucije direktno sa nadležnima u okviru zainteresovane firme dogovoriti oko svega, počev od mesta održavanja časova, preko datuma početka nastave, pa do termina u kojima će časovi biti održani, s tim što se podrazumeva da bi trebalo da preciziraju i kakvom dinamikom će biti organizovana predavanja.\nProgam specijalizovanog kursa - saznajte kako da uspostavite kvalitetan odnos sa najboljim kupcima\nNa koji način se uopšteno definišu ključni kupci je prva tema, kojom će se baviti specijalizovani seminar - saznajte kako da uspostavite kvalitetan odnos sa najboljim kupcima. Tom prilikom će polaznici saznati i zbog čega je važno da se vodi računa o njima, odnosno kako sve to utiče na poslovanje kompanija.\nNaravno da će to sve prvo biti predstavljeno uopšteno, a potom će profesori kroz pažljivo izabrane primere da pojasne prisutnima i šta se događa kada su u pitanju nešto zahtevniji ključni kupci, odnosno kako bi trebalo u tom slučaju da postupaju.\nPored ostalog, prisutnima će biti ukazano i na to da je vrlo važno imati jedinstven odnos sa svakim kupcem, jer je upravo to ključ uspešne prodaje. Nakon toga će svi kandidati dobiti i jasne smernice o tome na osnovu kojih parametara se neko može okarakterisati kao ključni kupac, a kroz primere će naučiti i te parametre da posmatraju i ocenjuju.\nVrlo je važno da bude sprovedena adekvatna selekcija među brojnim kupcima, pa je upravo to tema koju će isto tako obraditi specijalizovani kurs i obuka - saznajte kako da uspostavite kvalitetan odnos sa najboljim kupcima.\nPosle toga će prisutni biti u obavezi da izvrše zadatak, koji će im dati profesori, a u kom slučaju će na osnovu zadatih smernica oni samostalno morati da među brojnim kupcima pronađu one, koji se mogu smatrati ključnim.\nOvde je vrlo važno napomenuti i to da Obrazovni centar Akademije Oxford, može organizovati i korporativnu obuku po zahtevu klijenata, što je tip edukacije koji se isključivo sprovodi za prethodno tačno određeni broj zaposlenih u bilo kom preduzeću. Baš zato što se radi o specifičnoj grupi polaznika, profesor im može izaći u susret, te prilagoditi u najvećoj mogućoj meri primere iz prakse poslovanju njihove kompanije, a o svemu tome je neophodno prvo da ga obavesti nadležno lice firme, koja zainteresovana za korporativnu obuku.\nNaravno da će biti reči i o brojnim strategijama, koje bi trebalo da budu primenjene u praksi, a da bi zaista odnos sa ključnim kupcima bio na visokom nivou.\nSaznaće prisutni i na koje sve načine može da bude razvijeno poverenje između kompanije i najboljih kupaca, a svakako da će obuka i kurs - saznajte kako da uspostavite kvalitetan odnos sa najboljim kupcima ponuditi kandidatima i brojne primere dobre, odnosno loše poslovne saradnje.\nOsoba koja je zadužena za komunikaciju sa ključnim kupcima, definitivno mora biti upoznata kako sa svim navedenim, tako isto i sa mnogim drugim marketinškim strategijama, pa će iz tog razloga profesori nastojati da pojasne prisutnima i šta je to što dobrog menadžera ključnih kupaca razlikuje od onoga koji to nije.\nU završnom delu ove edukacije će se profesori osvrnuti i na greške, koje se ne tako često događaju u praksi, a svakako će polaznicima objasniti i šta je potrebno da preduzmu da bi one bile izbegnute. Trebalo bi tokom završnog predavanja da svi polaznici postave pitanja profesorima, a vezano za obrađenu tematiku, u slučaju da postoji bilo kakva nejasnoća po pitanju ma koje od obrađenih lekcija.\nKada će biti održan seminar - saznajte kako da uspostavite kvalitetan odnos sa najboljim kupcima i na kojoj lokaciji?\nSve neophodne podatke o tome u kojim terminima se organizuje kurs i obuka - saznajte kako da uspostavite kvalitetan odnos sa najboljim kupcima, odnosno na kom mestu, će prijavljeni dobiti već prilikom zvaničnog upisa. Tada će im ovlašćeno lice poslovnice Obrazovnog centra Akademije Oxford naglasiti da se od njih očekuje da izaberu između mogućnosti da nastavu pohađaju na klasičan način i onlajn, te da to učine u okviru grupne, individualne ili poluindividualne, pa će u skladu sa time i dobiti sve podatke o principu organizacije.\nDa napomenemo odmah da je posedovanje računara navedeno kao osnovni zahtev za sve one polaznike, koji se opredele da časove pohađaju online, te je naveden i zahtev da obezbede stabilnu vezu sa internetom, a u okviru onog prostora, iz koga budu odlučili da predavanja na taj način prate. Uzevši u obzir da svako predstavništvo ove institucije zapošljava i brojne IT stručnjake, koji su zaduženi za pružanje tehničke podrške kandidatima u tom slučaju, polaznici se mogu njima obratiti u vezi sa svim nedoumicama koje imaju po tom pitanju. Naravno da će ovi stručnjaci rešiti i sve poteškoće koje nastaju kako prilikom instalacije softvera za praćenje nastave na taj način, tako isto i vezano za pristup časovima uopšte.\nU okviru poslovnica institucije organizatora se održava klasičan tip edukacije, a obaveza je svih polaznika tada da budu prisutni u prethodno dogovorenim terminima.\nVeć smo naglasili da se i onlajn i klasična edukacija mogu pohađati na tri načina, s obzirom na to da je u ponudi individualna obuka i kurs - saznajte kako da uspostavite kvalitetan odnos sa najboljim kupcima, zatim grupna i nastava u paru, te se podrazumeva da će svaki polaznik pojedinačno odlučiti koji tip edukacije od ponuđenih mu najviše odgovara.\nTrebalo bi naglasiti da od četvoro do najviše osmoro ljudi može biti prisutno u jednoj grupi, tako da je uslov za početak tog tipa edukacije upravo formiranje grupe od minimalnog broja članova. Dakle, tek onog momenta kada se četiri osobe najmanje budu prijavile za praćenje nastave tog tipa će ovlašćeno lice konkretne poslovnice formirati grupu, a zatim i definisati datum početka grupne obuke, odnosno termine u kojima će časovi biti organizovani, te će svakako precizirati i u skladu sa kakvom dinamikom će to biti, odnosno na koji način će celokupan nastavni program da bude raspoređen. A o svemu tome će detaljno informisati prijavljene na propisan način, ali će i naglasiti da se promene ne dozvoljavaju kod kursa tog tipa.\nSasvim su drugačija pravila prema kojima se organizuje individualni tip nastave, ali i poluindividualni, s tim što je prisutna razlika u broju polaznika, uzevši u obzir da jedna osoba pohađa individualni kurs, a poluindividualnoj edukaciji treba da pristupi njih dvoje u isto vreme. Ovlašćeni koordinator za nastavu poslovnice, u kojoj kandidat bude izvršio prijavu će u tom slučaju zajedno sa profesorom i jednim, odnosno sa dvoje polaznika da definiše kako će časovi biti organizovani. A to znači da će oni precizirati i njihov raspored i termine održavanja predavanja, ali i datum početka, kako poluindividualne obuke, tako i individualne.\nU zvaničnoj ponudi ove institucije se nalazi i korporativni seminar - saznajte kako da uspostavite kvalitetan odnos sa najboljim kupcima, a što je okarakterisano kao nastava za zaposlene, uzevši u obzir da se organizuje po zahtevu nadležnih u određenoj kompaniji i to za prethodno tačno definisani broj radnika. Trebalo bi da se direktor te firme ili nadležno lice zajedno sa ovlašćenim predstavnikom institucije organizatora dogovori kako oko datuma početka korporativne obuke i termina održavanja časova, tako isto i oko njihovog rasporeda, s tim da postoji mogućnost i promene mesta održavanja nastave samo u tom slučaju. Naime, radi se o tome da organizator omogućuje zainteresovanima i da određeni broj zaposlenih u konkretnoj firmi nastavu pohađa upravo u toj kompaniji, ali isključivo onda kada za to postoje optimalni uslovi, odnosno kada klijent obezbedi sve što je potrebno za nesmetano odvijanje nastave.\nKoliko je predviđeno da stručna obuka i kurs - saznajte kako da uspostavite kvalitetan odnos sa najboljim kupcima traje?\nOdluku o tome koliko će tačno specijalizovani seminar - saznajte kako da uspostavite kvalitetan odnos sa najboljim kupcima trajati donosi koordinator za nastavu, a u slučaju da kandidat odluči da je pohađa u grupi, s tim što se primenjuju drugačija pravila kod poluindividualne i individualne edukacije.\nInače je ukupno 12 časova u nastavnom fondu, a predviđeno je da grupni tip edukacije traje ukupno mesec dana. Dodatne informacije o tačnom rasporedu predavanja, odnosno o dinamici prema kojoj će časovi biti organizovani će biti na raspolaganju svim članovima jedne grupe naknadno, odnosno kada u konkretnoj poslovnici ona bude formirana i nakon što ovlašćeno lice Obrazovnog centra Akademije Oxford sve to bude definisalo.\nTrajanje individualne i poluindividualne edukacije može biti potpuno drugačije, budući da se o tome zajedno usaglašavanju nadležno lice određenog predstavništva pomenute institucije, zatim profesor i dvoje polaznika, u slučaju poluindividualne, odnosno samo jedan, ako je u pitanju individualni kurs i obuka - saznajte kako da uspostavite kvalitetan odnos sa najboljim kupcima.\nNastava koju bi trebalo da pohađa određeni broj zaposlenih neke kompanije, odnosno takozvana korporativna obuka se organizuje na vrlo sličan način kao i poluindividualna i individualna edukacija za fizička lica. Iz tog razloga napominjemo da će zaposleni dobiti naknadno informacije o rasporedu časova, odnosno o trajanju celokupne edukacije, uzevši u obzir da će sve to prethodno definisati ovlašćeni predstavnik tog preduzeća i nadležno lice jedne od poslovnica institucije organizatora.\nSpisak gradova za kurs i obuku "Saznajte kako da uspostavite kvalitetan odnos sa najboljim kupcima"


Rešene dileme - Kajakaški savez Srbije\n21.04.2018. - 14:27 » Vesti\nSve tri dileme oko sastava reprezentacije za Evropsko prvenstvo u Beogradu rešene su na drugoj izbornoj kontroli održanoj Na Adi Ciganliji.\nBiljana Relić je bila brža od Milice Starović u trci na 200 metara što joj je uz pobedu u Kupu Srbije bilo dovoljno da izbori učešće na EP u toj disciplini. Starovićeva je na 500 metara još jednom bila uspešnija od Marije Dostanić i osigurala mesto u tom čamcu.\nNajviše uzbuđenja je bilo u duelu Marka Dragosavljevića i Strahinje Stefanovića u borbi za mesto u jednosedu na 200 metara. Stefanović je u prvoj trci uspeo da anulira Dragosavljevićevu prednost sa Kupa. Dvojica Bačkopalančana su na crtu stala popodne kako bi rešili poslednju dilemu. Ponovo je bilo uzbudljivo, odlučili su centimetri, a na Evropsko prvenstvo će Dragosavljević.\nSastave ostalih posada odrediće selektor Bora Sibinkić sa saradnicima. Evropsko prvenstvo u Beogradu na programu je od 8. do 10. juna ove godine na Adi Ciganliji.


BiH 15. februara predaje zahtev za članstvo u EU\nBeta\t 23. januara 2016. 13:10\nBosna i Hercegovina bi 15. februara trebalo da preda zahtev za članstvo u Evropsku uniju, piše Večerenji list u svom izdanju za BiH.\n“Istorijski dan za BiH je 15. februar. Ovim je BiH napravila najveći iskorak do sada, još od potpisivanja Dejtonskog sporazuma 1995. godine. Ovo je najveći dogadjaj kada su u pitanju evropske integracije, ali i svi drugi procesi kada je reč o BiH”, stoji u tekstu.\nPosle niza teških godina, kada je BiH nazadovala, dodaje se, konačno je učinjen napredak, pre svega, prošle godine, koja je značila prekretnicu.\nU ime Holandije, zemlje predsedavajuće EU, stiglo je službeno obaveštenje s potvrdom datuma za predavanje zahteva za kandidatski status BiH.\n“S obzirom na vaše pismo od 14. januara, mogu vas obavestiti kako će ministar spoljnih poslova Kraljevine Holandije Bert Koenders rado primiti zahtev Bosne i Hercegovine za članstvo u ime EU. Vreme prijave je opsežno raspravljano na najvišim nivoima izmedju naših zemalja i predlažemo da se formalno podnošenje zahteva upriliči u ponedeljak, 15. februara u Briselu”, stoji izmedju ostalog, u pismu koje je potpisao Piter de Goijer, stalni predstavnik Kraljevine Holandije.\nPrema saznanjima iz Brisela, EU očekuje od BiH da do datuma predaje zahteva za članstvo pokaže “vidnu radnu aktivnost” za rešavanje pitanja mehanizma koordinacijskog i prilagodjavanja Sporazuma o stabilizaciji i pridruživanju (u delu koji se odnosi na tradicionalnu trgovinu).\nPredstavnici vlasti u BiH, dodaje se, užurbano rade na rešavanju ovih pitanja, tako da bi iduće sedmice ova pitanja trebalo da budu rešena.\nNakon predaje zahteva u ponedjeljak, u Briselu za BiH tek sledi težak posao, navodi se u tekstu i dodaje da tu zemlju očekuju važne reforme, ispunjavanje preostalih obaveza, prilagodjavanje evropskim standardima.


Štrajk prosvetara se nastavlja, đaci bez knjižica | Radio Trebinje\n23 септембра 2018, 12:37 AM\n26. децембра 2014., 18:03\nBEOGRAD | Predstavnici reprezentativnih sindikata u obrazovanju poručili su danas da nastavljaju štrajk jer je Ministarstvo prosvete odbilo njihov predlog sporazuma i da će preporučiti da profesori izvedu ocene, ali da ne prisustvuju odeljenskim većima gde se ocene zaključuju.\nNa konferenciji za novinare rekli su da profesori po zakonu nemaju obavezu da prisustvuju odeljenskom veću ako su u štrajku, koji traje već šest nedelja.\nPredsednik Sindikata radnika u prosveti Srbije Slobodan Brajković tvrdi da novca za isplatu 4.500 dinara mesečno prosvetnim radnicima, koliko su tražili, ima, ali da u vladi nema sluha za to i da prosvetari nemaju drugog izbora do da nastave štrajk.\nBrajković je ocenio da prostora u budžetu za zahtev sindikata ima, ali da je očigledno da će predstavnici vlade „sahraniti obrazovanje“ smanjenjem plata u prosveti, a da nema socijalnog dijaloga.\nUpitan o posledicama za decu ako se ne završi prvo polugođe, Brajković je rekao da svako skraćenje časova znači manje vremena za utvrđivanje gradiva i da će biti oštećeni đaci.\nOn je rekao da prosvetni radnici nisu u obavezi da nadoknade časove dok traje štrajk.\nPredstavnici sindikata navode da, ako se ne zaključe ocene i ne podele knjižice đacima, ne može da počne drugo polugođe, a kako je navela portparol Unije sindikata prosvetnih radnika Srbije Jasna Janković, Ministarstvo prosvete ima vremena do 19. januara da se dogovori direktno sa sindikatima kako bi 20. januara počelo drugo polugođe.\nOna je navela da odbijanje sporazuma koji su ponudili sindikati, a prema kojem bi prosvetari trebalo da dobijaju 4.500 dinara mesečno, znači povratak na početak.\nOcenila je da je u toku rat protiv srpskog obrazovanja i da je ministar prosvete „protiv ljudskog resursa koji je najbolji deo obrazovanja krenuo đonom, bez ikakve logike i razgovora, i počeo da se sveti“.\nJanković je rekla da je čudno što je inspekcija rada ubrzano izašla na teren i u Kruševcu, Nišu, Zrenjaninu posećuje škole i poručila da će se za vreme raspusta sindikati baviti sindikalnom disciplinom, kako bi učvrstili svoje redove.\nPredsednik Granskog sindikata prosvetnih radnika „Nezavisnost“ Tomislav Živanović rekao je da je molba premijeru Aleksandru Vučiću i ministrima Srđanu Verbiću i Dušanu Vujoviću da odmah krenu da prave ugovor sa đacima i roditeljima o tome da li žele loše obrazovanje, jer više očigledno ne prave sporazum sa predstavnicima sindikata.\n„Ako se slože da će imati loše obrazovanje, onda ćemo i mi raditi za nešto više od minimalca“, rekao je Živanović i dodao da ovo što se dešava u obrazovanju predstavlja „osvetu loših đaka“.\nPredstavnici četiri sindikata tvrde da od 1.250 škola u Srbiji, oko 1.100 štrajkuje, i naveli da je u Vojvodini završena školska godina zbog raspusta dece, ali da su prosvetni radnici u pokrajini odlučili da nastave štrajk.\nSlijedi ukidanje bh agencija


Mond i Bi-Bi-Si: Ilegalni imigranti i preko Srbije u EU, džihadisti preko Libije — Викиновости\nMond i Bi-Bi-Si: Ilegalni imigranti i preko Srbije u EU, džihadisti preko Libije\nRim- (Beta-AFP) - Ilegalni imigranti za hiljadu i šesto evra preko Makedonije i Srbije višednevnim pesacenje stižu krijumčarskim kanalima u Mađarsku, dok tzv „Islamska Država“ svoje džihadiste preko Libije ubacuje u brodove koji nastoje da se dokopaju prvenstveno obala Italije.\nTo javljaju francuski list „Mond“ i britanski radio Bi-Bi-Si uoči sutrašnjeg zasedanja ministara inostranih poslova i odbrane Evropske unije koji treba da utvrde i vojne pomorske mere za uništavanje brodova kojima krijumčari ilegalno prebacuju glavninu imigranata s libijskih obala u Evropu.\nEvropski ministri će se dogovoriti io koracima za razbijanje mreža organizovanog kriminala, zaplenu imovine krijumčara i sveobuhvatnim merama za hapšenje organizatora i „sprovodnika“ ilegalnih imigranata u EU, u saradnji sa balkanskim, afričkim i zemljama bliskog istoka.\nBi-Bi-Si je preneo izjavu, koja je izazvala uzbunu u evropskim vladama, člana libijske, mađunarodno priznate vlade u Tobruku, Basita Haruna da ekstremisti „Islamske države“, koji su osvojili delove Libije i severa Afrike, u brodove sa ilegalnim imigrantima ubacuju svoje džihadiste s ciljem da pripreme terorističke napade u Evropskoj uniji.\nTo se poklopilo sa ranijim takvim saznanjima obaveštajnih službi članica EU i agencije za nadzor spoljnih granica Unije Fronteks.\nM„ond“ u izveštaju svog reportera, koji se ilegalnim doseljenicima putovao od Turske i Grčke, pa preko Makedonije i Srbije do Mađarske, prenosi svedočenja izbeglica mahom iz Sirije i Avganistana koji su ispričali da, ukoliko uspeju da se dokopaju Atine ili Soluna, „vodičima“ moraju da plate po 800 evra za tajne prelaske preko Makedonije, isto toliko preko Srbije i, konačno, tu svotu i za „obezbeđen prolazak kroz Mađarsku“... s konačnim ciljem da stignu do Nemačke i Velike Britanije.\nOne izbeglice koje imaju novca, a to znači da su prodali sve što imaju u Siriji, Avganistanu, Iraku, Pakistanu, mogu odabrati „najmanje opasnu varijantu, a to je da plate po 4.000 evra za lažne pasoše i avionsku kartu za neku prestonicu EU ... mada je to u poslednje vreme postalo veoma teško jer su nemački policajci došli na atinski aerodrom i zajedno sa grčkim kolegama proveravaju identitet putnika“, navodi reporter „Monda“.\n„Otud je mahom ostala jedino mogućnost, a nju pokušava da iskoristi većina imigranata, da pređu Zapadni Balkan peške, a to znači iz Grčke, preko Makedonije i Srbije dođu u Mađarsku“, rekli su imigranti saputniku, francuskom novinaru.\nIpak, kažu, „moguće je odabrati i sasvim bezbedno putovanje, a to znači da platiš po sedam i po hiljada evra po odrasloj osobi i 4.500 za svako dete i onda se organizuje put kolima ... ali tu ostaje da se sprovodnik zaista veruje, a mnogo je više sumnji, da će se toliki izdaci isplatiti“.\nSirijske izbeglice, koje kod sebe imaju više novca, su „Mondov“ reporteru ispričale da su ih u Makedoniji od mafije „iznajmljeni Avganistanci“ napali, pretili noževima, uzeli im novac, vrednosti, cipele i telefone ... dok makedonska policija to nije htela da spreči .\nGrčki policajci tvrde da albanska mafija u Makedoniji sve više nastoji da preuzme nadzor, odnosno pljačku imigranata, a to potvrđuju i svedočenja izbeglica i samih „sprovodnika“ koji dodaju i da su „Slavo-Makedonci ti koji traže od 'sprovodnika' da rade samo za njih“, dakle da dele novac i ono što se uzme pljačkom.\nU Makedoniji krijumčari imaju skrivena odmorišta za imigrante koji od pešačenja, zajedno sa decom, tamo stižu krajnje iscrpljeni, „ako se plati 1.700 evra može se doći kolima do sela Lojane, što je okretnica za priliv izbeglica na severu Makedonije prema granici sa Srbijom“.\n„Mond“ navodi „više svedočenja o transportu teretnim vozovima pod užasnim uslovima, a tri putanje priliva imigranata se spajaju u Lojanimato su iz Grčke, Bugarske i Kosova ... a u krijumčarenju se obrće više milijardi dolara“.\n„Mond i Bi-Bi-Si:Ilegalni imigranti i preko Srbije u EU, džihadisti preko Libije” Новинска агенција Бета, 17. мај 2015. (srpski)\nPreuzeto iz „https://sr.wikinews.org/w/index.php?title=Монд_и_Би-Би-Си:_Илегални_имигранти_и_преко_Србије_у_ЕУ,_џихадисти_преко_Либије&oldid=3149263”\nOva stranica je poslednji put uređena na datum 23. decembar 2015. u 09:04 č.


Zakon o eksproprijaciji: Da li će privatni interes nadvladati javni? - Istinomer\nZakon o eksproprijaciji: Da li će privatni interes nadvladati javni?\nMihaela Šljukić Bandović 27. 11. 2021.\nSkupštine Srbije usvojila je izmene Zakona o eksproprijaciji uprkos najavljenim blokadama puteva i zahtevu dela opozicije i nekoliko ekoloških udruženja da zakon bude povučen iz procedure jer se njime legalizuje uzimanje privatne imovine koja se nađe na putu državnim projektima. I dok predstavnici vlasti tvrde da novi zakon nije donesen zbog Rio Tinta i da neće služiti za to da se nekom oduzme kuća ili zemlja, pravnici objašnjavaju da ovakav zakon nije trebalo da bude donet jer ostavlja prostor za zloupotrebe.\nDosadašnji Zakon o eksproprijaciji, koji je predviđao da javni interes može da se utvrdi samo za izgradnju objekata javne svojine, poput škola, bolnica, saobraćajne infrastrukture… bio je prepreka za izgradnju Beograda na vodi. Da bi ga zaobišla, Vučićeva vlada je 2015. predložila poseban zakon kojim je izgradnja stambenih, poslovnih i komercijalnih objekata na Savskom amfiteatru proglašena za javni interes. Usvajanjem leks specijalisa za Beograd na vodi tadašnji skupštinski saziv omogućio je da svi objekti koji su se našli na putu tom projektu, uključujući i privatnu imovinu građana, budu podložni eksproprijaciji, suprotno Ustavu i Zakonu o eksproprijaciji.\nŠest i po godina kasnije, na predlog vlade Ane Brnabić, parlament je usvojio izmene tog istog Zakona o eksproprijaciji, koje će omogućiti izgradnju “novih Beograda na vodi”, odnosno realizaciju bilo kog projekta za koji vlast oceni da ima poseban značaj za državu. To praktično znači da bilo čija imovina u svakom trenutku može biti predmet eksproprijacije.\nJelena Manojlović 7. 9. 2015.\nU novom zakonu piše da “Vlada može da utvrdi javni interes i radi realizacije projekata za izgradnju objekata od značaja ili od posebnog značaja za Republiku Srbiju, a koji projekat se realizuje na osnovu zaključenog međunarodnog ugovora u kojem je jedan od potpisnika Republika Srbija”.\nZa naše sagovornike iz Komiteta pravnika za ljudska prava – Jukom i Transparentnosti Srbija ovaj deo zakona najviše je sporan, jer se iz njega ne može ni pretpostaviti na šta će sve zakon biti primenjen.\n“To je problematično zbog toga što nas dosadašnje iskustvo uči da se korišćenjem međudržavnih sporazuma, kao pravnog osnova, realizuju i projekti čisto komercijalnog karaktera. Tipičan primer za to je Beograd na vodi. Drugim rečima, nema nikakvog ograničenja u pogledu oblasti ili delatnosti u kojima će se ti projekti realizovati”, kaže Nemanja Nenadić, programski direktor Transparentnosti Srbija.\nMoguće zloupotrebe i korupcija\nIstakavši da po novom zakonu privatno strano lice može da ekspropriše i privatnu i državnu svojinu, a da je do sada privatnu svojinu mogla da ekspropriše samo država, Dragiša Ćalić, pravni savetnik u Jukomu, je kao najveći problem naveo to što novim zakonom nije precizno i jasno određeno šta se i pod kojim uslovima može smatrati javnim interesom da bi se neko dobro eksproprisalo.\n“Zakon sam po sebi ne deluje toliko loše, ali idemo od pretpostavke da će moći svašta da se podvede pod javni interes. Na primer, naša država ima sporazum sa nekom stranom firmom, velikim ulagačem i kaže – ‘evo, mi smatramo da je javni interes da oni sagrade, recimo, nuklearnu elektranu’. I za te potrebe oni sada mogu da uzmu i državno i privatno vlasništvo. Umesto da smo išli ka tome da se strožije i konkretnije odredi šta je javni interes, mi smo proširili krug ljudi u čije ime može da se kaže da je nešto javni interes”, kaže Ćalić.\nStoga je, po njegovim rečima, opravdan strah da će “sada svaki interes svakog prebogatog investitora iz inostranstva biti podveden pod javni interes”. Drugim rečima, mogućnost zloupotrebe je velika.\n“To diskreciono odlučivanje, a u sadejstvu sa netransparentnošću prilikom zaključivanja ovakvih međudržavnih sporazuma stvara ogromne rizike za korupciju”, upozorava Nenadić.\nZa stručnjake je sporno i što novi Zakon o eksproprijaciji predviđa da se svi postupci sprovode po hitnom postupku.\n“Svi postupci po predlogu izmena postaju hitni, što znači da se eksproprijacija sprovodi u roku od 5 (+3) dana. Zakon će omogućiti i privremeno zauzimanje zemljišta u trajanju od najduže tri godine, ako je u pitanju projekat koji Vlada proglasi za projekat od državnog ili medjunarodnog značaja. Svaki ugovor o kreditu može da se tumači kao međunarodni ugovor, a takođe i svaki projekat koji proizilazi iz ugovora o strateškom partnerstvu“, ocenio je Nacionalni konvent o Evropskoj uniji, koji je takođe tražio povlačenje izmena zakona iz procedure.\nIstovremeno, pravni savetnik u Jukomu naglašava da su rokovi za odlučivanje smanjeni i dodaje da efikasnost države može na različite načine da se pokaže, ali nikako na kratkim rokovima za sam postupak eksproprijacije.\n“Vlada je ranije imala rok od 90 dana da odluči da li se ide na eksproprijaciju, sada ima 15 dana. Da li vi mislite da neka vlada može u roku od samo 15 dana da odluči da li je nešto javni interes, a radi se o nekom velikom, kapitalnom objektu? Istovremeno vlasnik zemlje koja treba da se ekspropriše ima rok od pet dana da odluči. Sad zamislite da imate rok od pet dana da odlučite šta ćete sa dedovinom, da li je dobra cena ili nije”, kaže Ćalić.\nVerujte na reč\nBudući da je zakon usvojen uprkos kritikama dela javnosti, kao mogućnost ostaje da se ide na ocenu ustavnosti i zakonitosti zakona, obaška što jedan njegov deo predviđa da se za nelegalizovane objekte plaća građevinska cena, suprotno Ustavu koji predviđa da se za privatnu svojinu plaća tržišna cena, koja je veća, kaže Ćalović.\nI dok deo javnosti upozorava da će izmenama Zakona o eksproprijaciji privatni interes nadvladati javni, predstavnici vlasti tvrde da će izmene “služiti samo tome da se brže implementiraju projekti od strateškog značaja za Srbiju”.\n“Da smo imali takav zakon, za Svetog Nikolu imali bi završen autoput do Požege”, rekla je u parlamentu premijerka Ana Brnabić, tvrdeći da Zakon o eksproprijaciji nema veze sa Rio Tintom niti sa bilo kojom drugom kompanijom, jer “ne postoji ni jedna parcela koju treba eksproprisati” budući da je Rio Tinto, prema njenim rečima, kupio sve bez ikakvog mešanja države.\nPredsednik Aleksandar Vučić izjavio je da može da vraća samo one zakone za koje smatra da nisu u skladu sa Ustavom, a predložene izmene Zakona o eksproprijaciji su, tvrdi, u skladu sa najvišim pravnim aktom.\nNaslovna fotografija: FoNet/Evropska zelena partija\nBeograd na vodi Rio Tinto Zakon o eksproprijaciji


Poljoprivrednicima na Kosovu i Metohiji pomoć u mehanizaciji – SveVesti.net\nBojović je u naveo da Kancelarija za KiM u okviru redovnih aktivnosti u Pokrajini svakog meseca organizuje “Dane otvorenih vrata” gde se od ljudi u direktnoj komunikaciji i susretima saznaju potrebe privrednika i poljoprivrednika, njihovi problemi i iznalaze načini kako bi se oni rešili.\n“Najavljujemo i nove aktivnosti koje će biti 2019. godine kako bi ljudi direktno bili upoznati o svim aktivnostima i investicijama koje planira Vlada Srbije na KiM. Danas najavljujemo novu inicijativu koja je krenula prošle nedelje, a to je pomoć poljoprivrednim proizvođačima u vrednosti od 200 miliona dinara”, rekao je Bojović.\nNaveo je da je reč o nabavci mehanizacije, traktora, motokultivatora, priključnih mašina…i objasnio da je prošle godine bila akcija podele 450.000 sadnica koje su se sve primile, da je nakon toga izdvojeno i 80 miliona dinara za njihovu zaštitu, te da se sada ide na mehanizaciju kako bi se te sadnice održavale, stvorili uslovi za lakši rad poljoprivrednih proizvođača i kako bi ti ljudi mogli da proizvode i od tog zarađuju novac.\nBojović je naveo da su danas na “Danima otvorenih vrata” i predstavnici Komercijalne banke, Banke Poštanska štedionica, zatim direktor AOFIA…te da će se razmotriti mogućnost finansiranja načina da se roba koju proizvode kompanije ili pojedinačni proizvođači izvozi.\nDodao je i da su prisutni i predstavnici firme “Metohija” koja intervetno snabdevanje određenim namirnicama, ali i da se roba koja se ovde proizvodi plasira na tržištu centralne Srbije.\nPredsednik privremenog organa opštine Kosovska Kamenica Slađan Jordanović zahvalio je predstavnicima Kancelarije za KiM na pomoći i ukazanoj brizi i podvukao da se stanovništvo tog kraja pretežno bavi poljoprivredom te je inicijativa Kancelarije izuzetno značajna za ljude koji od toga žive.\n“Ovo je ostvarenje našeg sna”, rekao je Jordanović i naveo da je veoma značajno što su ljudi iz Kancelarije i drugi sa njima zainteresovani da se upoznaju s stvarnim stanjem i pruže pomoć.\nTa mehanizacija će dobro doći našem stanovništvu, ona koju posedujemo je zastarela i to će nam mnogo pomoći u opstanku i ostanku na ovim prostorima, naveo je Jordanović.\nOsim predstavnika Kancelarije za KiM, ministarstava privrede i poljoprivrede, Danu otvorenih vrata prisustvovali su i predstavnici privrednih i finansijskih ustanova Srbije, predsednici privremenih organa opština Kosovska Kamenica, Kosovska Vitina, Gnjilane, Novo Brdo, Štrpce i Gora, kao i gradonačelnici privremenih institucija samouprave Parteša, Klokota i Raniluga.\nPrevious Maljković ugostio ambasadora Rusije\nNext Udruženje žrtava protiv sporazuma Beograda i Prištine


Održan trening „Organizacija javnih kampanja”\nObjavljeno nedelja, 29 novembar 2015 08:48\nNakon održanog treninga koji predstavlja jednu od aktivnosti projekta „Održivo korišćenje voda na području Crnomorskog sliva Crne Gore“ saopštenjem se oglasila NVO „Sjeverna zemlja“ koja i realizuje pomenuti projekat. Dostavljeno saopštenje Espona integralno prenosi.\nU Beranama je, u prostorijama Arhus centra, održan trening na temu „Organizacija javnih kampanja”. To je jedna u nizu aktivnosti koje NVO “Sjeverna zemlja” realizuje kroz projekat “Održivo korišćenje voda na području Crnomorskog sliva Crne Gore”.\nSredstva za realizaciju pomenutog projekta Organizacija je dobila od strane ETNAR projekta, koji sprovodi, između ostalog i NVO “Green Home” iz Podgorice, a koji je finansiran od strane Evropske delegacije.\nUčesnici treninga su bili predstavnici nevladinih organizacija iz Andrijevice i Berana, kao i predstavnici lokalnih samouprava i mladih lokalnih parlamentarnih partija u Beranama.\nVažno je naglasiti da je opšti cilj Projekta, koji se implementira od juna mjeseca o.g, dat doprinos očuvanju voda na području Crnomorskog sliva, realizacijom različitih edukativnih aktivnosti, u opštinama Berane, Andrijevica, Rožaje i Gusinje.\nNa kraju, realizacijom ovog Projekta, NVO “Sjeverna zemlja” će dati doprinos ostvarenju sopstvene misije, a to je rad na zaštiti prirode i unapređenju životne sredine, u cilju ostvarivanja koncepta održivog razvoja Crne Gore i poboljšanja kvaliteta života svih njenih građana, zaključuje se u saopštenju koje potpisuje Marinko Barjaktarović- direktor NVO “Sjeverna zemlja”.


Šefovi diplomatija EU: Priština odmah da povuče takse ⋆ Balkan PlusBalkan Plus\n18.06.2019 u 21:16\nŠefovi diplomatija Evropske unije su na zasedanju u Luksemburgu zatražili da vlasti u Prištini “odmah stave van snage” carine od 100 odsto na uvoz robe iz centralne Srbije i Bosne i Hercegovine.\nŠefovi diplomatija EU naglasili su da se taksama krše odredbe sporazuma o regionalnoj trgovini CEFTA, podriva regionalna saradnja i “obaveze i duh Sporazuma o saradnji i pridruživanju” EU i Kosova.\nOni su podvukli da “duboko žale” zbog tog postupka kosovske vlade i naglasili da “Priština u okviru dijaloga s Beogradom, uz posredovanje EU, mora da učini suštinske napore da doprinese stvaranju uslova koji tome vode, kao i da se uzdrži od bilo kakvog čina koji se može shvatiti kao provokacija”.\n“Savet ministara EU stavlja do znanja da je sadašnje stanje neodrživo” i da zato “dijalog mora da se obnovi što pre”.\n“Sveobuhvatnim pravno obavezujućim sporazumom moraju biti rešena sva otvorena pitanja u skladu sa međunarodnim zakonom i tekovinom i doprineti regionalnoj stabilnosti”, navodi u zaključcima ministarskog zasedanja.\n“Zaključivanje bez daljeg odlaganja tog sporazuma uz posredovanje Visokog predstavnika EU je”, kako je ukazano, “od suštinske važnosti da bi Kosovo i Srbija mogli napredovati svojim odgovarujućim okvirima na evropskom putu”.


Lovefest ponovo epicentar domaćeg turizma – CLUBBING.RS\nLovefest ponovo epicentar domaćeg turizma\nJuly 13, 2017 • No Comments •Lovefest\nVrnjačka Banja RASPRODATA! Heineken Lovefest ponovo epicentar domaćeg turizma!\nTako oni koji još uvek nisu rezervisali smeštaj mogu odabrati udoban krevet i boravak u novootvorenom hotelskom kompleksu ili avanturu u Lovefest kampu. Ove godine kamperi ponovo stižu sa svih strana sveta, a posetiocima je dostupno još samo pedesetak slobodnih mesta. Za sve goste kamp će biti otvoren već od 2. avgusta, pa sve do kraja festivala, a više informacija o smeštaju mogu se pronaći na www.lovefest.rs.\nIzdali hotel godinu dana unapred\nZahvaljujući dobrom provodu na festivalu i odličnoj usluzi, Dragan Jovanović, vlasnik jednog od hotela u Vrnjačkoj Banji kaže da je gotovo sve sobe izdao poslednjeg dana prošlogodišnjeg Lovefesta, kada mu je grupa gostiju iz Italije poručila da Lovefest 2017 neće propustiti.\n“Kada su mi prošle godine rekli da će sledećeg leta ponovo doći kod mene, mislio sam da je to više bila ljubaznost, nego čvrsto obećanje. Međutim, ovog puta se vraćaju u još većem broju i ja sam spreman da im ponovo kažem buongiorno”, rekao je kroz osmeh gospodin Jovanović. “Hotel je naš mali porodični posao i jedini izvor prihoda, a period oko Lovefesta je uvek znak za sigurnu zaradu i popunjene kapacitete”.\nHeineken Lovefest, ovog leta biće održan od 3. do 5. avgusta, a na festivalu se očekuje više od 100 izvođača među kojima su Maceo Plex, Loco Dice, Luciano, Chris Liebing, Matador, Valentino Kanzyani, kao i Carl Craig koji se na festival vraća posle četiri godine. Tokom tri festivalska dana Vrnjačku Banju posetiće više od 100.000 mladih iz celog sveta.


KimTec Srbija > Početna stranica > Preduzeće > MS Industrial\nPočetna stranica » Preduzeće » MS Industrial »\nMS Industrial je kompanija sa delatnošću fokusiranom na dizajn i proizvodnju kompjuterskih komponenti i periferija sa ciljem ostvarivanja pozicije jedne od najpouzdanijih i nezavisnih kompanija u proizvodnji kompjuterskih komponenti i periferija.\nOsnovan 1997. godine pod nazivom Kim Tec, MS Industrial je od kompanije koja proizvodi periferije, kućišta, MP3 playere i USB prenosne memorije narastao u internacionalnu kompaniju sa više od 700 različitih artikala.\nVođena ciljem da kupcima ponudi što konkurentnije proizvode, kompanija je preseljena u Kinu, pokrajinu Dongguan poznatu pod nazivom "svetska fabrika". Tada se naziv kompanije promenio u MS Industrial i započeta je promocija proizvoda našeg vlastitog brenda.\nDanas, u našem sedištu u Changping Town, Donnguan, imamo više od 30 zaposlenih u različitim odsecima: razvoj i dizajn, prodaja, odsek transporta i špedicije, odsek za izradu i brigu o pakovanjima, kontrola kvaliteta, odsek finansija i računovodstva i naravno odsek proizvodnje koji broji više od 900 zaposlenih radnika.\nOd tog trenutka pa sve do danas, kompanija razvija, proizvodi i predstavlja proizvode poslednje tehnologije i modernog dizajna kako na evropskom tako i na ostalim svetskim tržištima.\nNaš uspeh pripisujemo polaganju najveće moguće pažnje na pouzdanost, visoki kvalitet, moderan dizajn i vrlo visoku brigu i podršku koju pružamo našim partnerima.\nInsistiramo i posvećeni smo postizanju najviših industrijskih standarda kada se radi o detaljima, kvalitetu i pouzdanosti proizvoda.\nPonosni smo što smo postali službeni distributer Microsofta u Kini kao i na odličnu saradnju sa našim najvažnijim partnerima: M San Grupa, Gold Italia, Revolution Games, Ineed, Leiker, Assmann (Digitus), Mitsai, Highscreen, MB Sound…\nNaši proizvodi, za koje posedujemo sve važne certifikate (CE, FCC, LVD i ostale), su prodavani širom sveta na različitim tržištima: Hrvatska, Srbija i Crna Gora, Italija, Nemačka, Portugalija, Španija, Velika Britanija, Turska, Rumunija, Mađarska, Alžir, Grčka, Argentina, Čile, Australija, Koreja…\nFilozofija – temelj i struktura uspeha\nNaša filozofija čini temelj i strukturu koji predstavljaju ključ našega uspeha.\nTemeljne vrednosti MS Industrial kompanije su baza naših vodećih principa poslovanja:\nIzvanredna podrška našim kupcima i partnerima\nVisoko efektivna poslovna saradnja\nFokusiranost na partnere\nKatalog MS Industrial proizvoda\nPDF katalog (ZIP, 1,7MB)\nHTML katalog (HTML, 700KB)


Voda sa česme na Trgu ispravna za piće - JUGPRESS\nVoda sa česme na Trgu ispravna za piće\nIz JKP “Naissus” obaveštavaju da je nakon neophodnih sanitarnih ispiranja, uzorkovanja vode i laboratorijske analize njene ispravnosti, voda sa česme na Trgu Kralja Milana ispravna za piće.\nIz JKP „Naissus“ podsećaju da su pre nedelju dana u rad pustili 19 javnih česama na teritoriji grada.\nDodaju da su aktiviranju česama punim kapacitom, prethodili radovi na popravci oštećenja, zameni slavina i čišćenju slivnika na svim lokacijama. Obavljena su i neophodna sanitarna ispiranja, uzorkovanja vode i laboratorijske analize njene ispravnosti.\n“Voda sa česme na Trgu Kralja Milana, nakon dobijenih rezultata analiza, koje spovodi laboratorija JKP „Naissus“ Niša potvrđuje Institut za javno zdravlje Niš, pokazaje da je voda kvalitetna i ispravna za piće”, saopštavaju iz Vodovoda.\nZa razliku od česme na Trgu, navode da voda sa Trebinjske česme nije za piće, ali da može da se koristi kao tehnička i za osvežavanje.\nKada je reč o česmi na Trgu Pavla Stojkovića navode da je “zamenjena slavina usled nasilnog fizičkog oštećenja i sada može nesmetano da se koristi voda za piće sa točionog mesta”.\nIz Vodovoda apeluju na građane da racionalno koriste vodu, da ne zalivaju bašte i hlade dvorišta, jer, iako, kako navode, vode ima dovoljno, ona je “ipak ograničenog kapaciteta i vrlo dragocena”.